« Προηγούμενα 20 αντικείμενα Επόμενα 20 αντικείμενα » 1 ... 8 9 10 11 12 13 14 ... 30\nΑνάπτυξη της γνώσης μας σχετικά με τον ατμοσφαιρικό αέρα Η γνώση μας και η κατανόηση των θεμάτων σχετικά με την ατμοσφαιρική ρύπανση αναπτύσσονται κάθε χρόνο. Έχουμε ένα επεκτεινόμενο δίκτυο σταθμών παρακολούθησης που αναφέρουν δεδομένα σχετικά με ένα ευρύ φάσμα ατμοσφαιρικών ρύπων, με πρόσθετα αποτελέσματα από μοντέλα ποιότητας αέρα. Τώρα πρέπει να διασφαλίσουμε ότι η επιστημονική γνώση και η πολιτική θα συνεχίσουν να εξελίσσονται σε συνεργασία μεταξύ τους.\nΤο Δουβλίνο αντιμετωπίζει τις επιπτώσεις της ατμοσφαιρικής ρύπανσης στην υγεία Ο Martin Fitzpatrick είναι προϊστάμενος Περιβαλλοντικής Υγείας στο τμήμα παρακολούθησης της ποιότητας του ατμοσφαιρικού αέρα και θορύβου του Δημοτικού Συμβουλίου του Δουβλίνου, στην Ιρλανδία. Είναι επίσης το άτομο επικοινωνίας στο Δουβλίνο για ένα πιλοτικό πρόγραμμα που χειρίζεται η ΓΔ Περιβάλλοντος της Ευρωπαϊκής Επιτροπής και ο ΕΟΠ, με στόχο τη βελτίωση της εφαρμογής της νομοθεσίας για τον ατμοσφαιρικό αέρα. Τον ρωτήσαμε πώς αντιμετωπίζει το Δουβλίνο τα προβλήματα υγείας που σχετίζονται με την κακή ποιότητα του ατμοσφαιρικού αέρα.\nΠοιότητα αέρα εσωτερικών χώρων Πολλοί από εμάς μπορεί να περνάμε έως και το 90 % της ημέρας μας σε εσωτερικούς χώρους —στο σπίτι, τη δουλειά ή το σχολείο. Η ποιότητα του αέρα που αναπνέουμε στους εσωτερικούς χώρους έχει επίσης άμεση επίπτωση στην υγεία μας. Τι καθορίζει την ποιότητα του αέρα στους εσωτερικούς χώρους; Υπάρχει διαφορά μεταξύ ατμοσφαιρικών ρύπων σε εξωτερικούς και σε εσωτερικούς χώρους; Πώς μπορούμε να βελτιώσουμε την ποιότητα του αέρα στους εσωτερικούς χώρους;\nΘέμα χημείας Η χημεία της ατμόσφαιρας που μας περιβάλλει είναι πολύπλοκη. Η ατμόσφαιρα περιλαμβάνει στρώματα με διαφορετική πυκνότητα και διαφορετική χημική σύσταση. Ρωτήσαμε τον καθηγητή David Fowler από το Κέντρο για την Οικολογία & την Υδρολογία, του Συμβουλίου Έρευνας Φυσικού Περιβάλλοντος (Natural Environment Research Council) στο ΗΒ, σχετικά με τους ατμοσφαιρικούς ρύπους και τις χημικές διεργασίες στην ατμόσφαιρα που επηρεάζουν την υγεία μας και το περιβάλλον.\nΚλιματική αλλαγή και ατμοσφαιρικός αέρας Το κλίμα μας αλλάζει. Πολλά αέρια που ευθύνονται για την κλιματική αλλαγή είναι επίσης συνήθεις ατμοσφαιρικοί ρύποι που επηρεάζουν την υγεία μας και το περιβάλλον. Από πολλές απόψεις, η βελτίωση της ποιότητας του αέρα μπορεί επίσης να ενισχύσει τις προσπάθειες για την άμβλυνση της κλιματικής αλλαγής και αντιστρόφως, αλλά όχι πάντοτε. Η πρόκληση για το μέλλον είναι να διασφαλίσουμε ότι οι πολιτικές για το κλίμα και τον ατμοσφαιρικό αέρα θα εστιάσουν σε σενάρια επωφελή για όλους.\nΟ ατμοσφαιρικός αέρας της Ευρώπης σήμερα Η Ευρώπη έχει βελτιώσει την ποιότητα του ατμοσφαιρικού της αέρα κατά τις τελευταίες δεκαετίες. Οι εκπομπές πολλών ρύπων περιορίστηκαν με επιτυχία, αλλά η ρύπανση ιδίως από αιωρούμενα σωματίδια και όζον συνεχίζει να εγκυμονεί σοβαρούς κινδύνους για την υγεία των Ευρωπαίων.\nΕικόνα των αερολυμάτων σε παγκόσμιο επίπεδο Η «αφρικανική σκόνη» από τη Σαχάρα είναι μια από τις φυσικές πηγές αιωρούμενων σωματιδίων στον αέρα. Εξαιρετικά ξηρές και θερμές συνθήκες στη Σαχάρα δημιουργούν στρόβιλο, ο οποίος μπορεί να προωθήσει τη σκόνη προς τα επάνω σε ύψος 4-5 χλμ. Τα σωματίδια μπορούν να μείνουν σε τέτοιο ύψος για εβδομάδες ή μήνες, και συχνά μεταφέρονται με τον αέρα στην Ευρώπη.\nΚάθε ανάσα που παίρνουμε Αναπνέουμε από τη στιγμή που γεννιόμαστε μέχρι τη στιγμή που πεθαίνουμε. Είναι μια ζωτικής σημασίας και διαρκής ανάγκη, όχι μόνο για εμάς αλλά και για όλες τις μορφές ζωής στη Γη. Η κακή ποιότητα του ατμοσφαιρικού αέρα μάς επηρεάζει όλους: βλάπτει την υγεία μας και το περιβάλλον, γεγονός που οδηγεί σε οικονομικές απώλειες. Από τι αποτελείται όμως ο αέρας που αναπνέουμε και από πού προέρχονται οι διάφοροι ατμοσφαιρικοί ρύποι;\nΣύνδεση επιστήμης, πολιτικής και κοινού Η ατμόσφαιρα, οι καιρικές συνθήκες και οι εποχιακές μεταβολές έχουν αποτελέσει από παλιά αντικείμενο ενδιαφέροντος και παρατήρησης. Τον 4ο αιώνα π.Χ., η πραγματεία του Αριστοτέλη Μετεωρολογικά συγκέντρωσε τις παρατηρήσεις του μεγάλου φιλοσόφου, όχι μόνο σχετικά με τις καιρικές συνθήκες, αλλά και σχετικά με τις επιστήμες της γης γενικότερα. Έως τον 17ο αιώνα, ο αέρας συμβόλιζε το «τίποτα». Εικαζόταν ότι ο αέρας δεν έχει βάρος, ώσπου ο Γαλιλαίος Γαλιλέι απέδειξε επιστημονικά ότι έχει.\nΠηγές ατμοσφαιρικής ρύπανσης στην Ευρώπη\nΣΗΜΑΤΑ ΕΟΠ 2013 - Κάθε ανάσα που παίρνουμε Βελτίωση της ποιότητας του ατμοσφαιρικού αέρα στην Ευρώπη. Τα Σήματα 2013 εστιάζουν στον ατμοσφαιρικό αέρα της Ευρώπης. Η φετινή έκδοση επιδιώκει να εξηγήσει την τρέχουσα κατάσταση όσον αφορά την ποιότητα του ατμοσφαιρικού αέρα στην Ευρώπη, την προέλευση και τον σχηματισμό των ατμοσφαιρικών ρύπων, και τον τρόπο με τον οποίο επηρεάζουν την υγεία μας και το περιβάλλον. Παρέχει, επίσης, μια επισκόπηση του τρόπου με τον οποίο οικοδομούμε τις γνώσεις μας σχετικά με τον αέρα, και παρουσιάζει τον τρόπο με τον οποίο αντιμετωπίζουμε την ατμοσφαιρική ρύπανση μέσω ενός ευρέος φάσματος πολιτικών και μέτρων.\nPDF generated on 16/07/2020 16:29


ΜΕΣΟΛΟΓΓΙΤΙΚΑ ΧΡΟΝΙΚΑ: Παρουσίαση Προγράμματος και Αφίσας Εορτών Εξόδου 2019 στο Μουσείο Ιστορίας και Τέχνης\nΠαρουσίαση Προγράμματος και Αφίσας Εορτών Εξόδου 2019 στο Μουσείο Ιστορίας και Τέχνης\nΜιλώντας για τις Εορτές Εξόδου 2019 που ξεκινούν το Σάββατο 6 Απριλίου και κορυφώνονται την Κυριακή 21 Απριλίου, ο Δήμαρχος Ιεράς Πόλεως Μεσολογγίου ανέφερε χαρακτηριστικά πως «193 χρόνια μετά, ο Δήμος και ο Λαός της Ιεράς Πόλεως του Μεσολογγίου, αποδίδει τιμές στους Ελεύθερους Πολιορκημένους. Αποδίδει σεβασμό στους προγόνους που με την εθελοθυσία τους, έγραψαν μια από τις πιο λαμπρές σελίδες της παγκόσμιας ιστορίας. Είναι βαρύτιμη η κληρονομιά των Εξοδιτών. Περνά από γενιά σε γενιά χωρίς μέχρι σήμερα να έχει απολέσει ίχνος από το μεγαλείο, τη σημασία και την έννοιά της. Τίποτε δεν είναι ικανό και δυνατό να κλονίσει στο ελάχιστο τις ψυχές των Ελλήνων και Φιλελλήνων που προσέρχονται κάθε χρόνο σεμνοί προσκυνητές στην ιερή γη του Μεσολογγίου Ακόμη κι ο χρόνος, παρά τη δύναμή του μοιάζει να έχει σταθεί ευλαβικά πάνω απ’ τους τάφους των Ηρώων, προστατεύοντάς τους από τη λησμονιά». Αναφερόμενος στο περιεχόμενο των Εορτών Εξόδου, ο Νικόλαος Καραπάνος σημείωσε πως «Με την ευθύνη που απορρέει από το θεσμικό μας ρόλο, ολοκληρώσαμε το πρόγραμμα της 193ης Επετείου της Εξόδου περιλαμβάνοντας σε αυτό εκδηλώσεις αντιστοίχου επιπέδου και πολιτισμικής αξίας. Δίνουμε χώρο έκφρασης και δυνατότητα στα παιδιά και τους νέους να βιώσουν το νόημα των Εορτών Εξόδου. Συνεργασθήκαμε με αυθεντικούς εκπροσώπους της Τέχνης, των Γραμμάτων και των Επιστημών επιτυγχάνοντας μια πολύπλευρη προσέγγιση είτε του κύριου ιστορικού γεγονότος, είτε των στιγμών και των ιδιαίτερων σημείων του.. Κι όλα αυτά με σεβασμό και προσοχή στη μνήμη των Ανίκητων της 10ης Απριλίου 1826». Ολοκληρώνοντας δε την τοποθέτησή του, ο Δήμαρχος Ιεράς Πόλεως Μεσολογγίου τόνισε πως η προσέλευση των επισκεπτών και συμμετεχόντων στις Εορτές Εξόδου τα τελευταία χρόνια έχει ξεπεράσει κάθε προσδοκία, ως αποτέλεσμα της εξωστρέφειας αλλά και της διάδοσης που επιδιώχθηκε. Έως σήμερα έχουν επιβεβαιώσει τη συμμετοχή τους οι Πρεσβείες Μεγάλης Βρετανίας, Ελβετίας, Ρωσικής Κοινοπολιτείας, Γαλλίας, Αυστρίας και Βουλγαρίας, Τιμώμενη Χώρα είναι η Φινλανδία και Τιμώμενος Αδελφοποιημένος Δήμος ο Δήμος Αμμοχώστου. Στο πλαίσιο των Εορτών, θα πραγματοποιηθεί η τελετή Αδελφοποίησης με τους ελληνόφωνους Δήμους της Grecia Salentina της Ιταλίας. Μείζον ιστορικό και πολιτιστικό γεγονός αποτελεί η υποδοχή της Καρδιάς του πρωτεργάτη της Ελληνικής Επανάστασης Αλέξανδρου Υψηλάντη στην Ιερή Πόλη του Μεσολογγίου. Η πρωτοβουλία αναλήφθηκε από τον Σύλλογο Οι Φίλοι της Μουσικής «Διονύσιος Σολωμός» και κατόπιν σχετικού αιτήματος που υποβλήθηκε κι έγινε αποδεκτό από το Αμαλείιο Ίδρυμα το Σάββατο 14/4 θα πραγματοποιηθεί η τελετή υποδοχής στο Μουσείο Ιστορίας και Τέχνης (Πινακοθήκη) της κεντρικής πλατείας Μπότσαρη. Έως σήμερα, η Καρδιά του Αλέξανδρου Υψηλάντη φυλάσσεται στο εκκλησάκι των Παμμεγίστων Ταξιαρχών στην Αθήνα. Το γεγονός αυτό, θ αποτελέσει την απαρχή της διεκδίκησης της Ιστορικής Πρωτεύουσας της Ελλάδας το 2021 (επέτειος των 200 ετών της Ελληνικής Επανάστασης) από την Ιερή Πόλη του Μεσολογγίου.\nΗ τελετή του Σαββάτου 20 Απριλίου μέσα από τον Κήπο των Ηρώων θα μεταδοθεί ζωντανά από την τηλεόραση της ΕΡΤ, ενώ Υποστηρικτής και Χορηγός Επικοινωνίας των εκδηλώσεων Εορτών Εξόδου θα είναι η τηλεόραση του Αντ1 (Antenna). Την Κυριακή 21 Απριλίου τις Εορτές Εξόδου θα τιμήσει με την παρουσία του ο Πρόεδρος της Δημοκρατίας κύριος Προκόπιος Παυλόπουλος, ο οποίος μετά το πέρας της τελετής στον Κήπο των Ηρώων, θα ανακηρυχθεί επίτιμος δημότης Ιεράς Πόλεως Μεσολογγίου, ενώ ταυτόχρονα θα του απονεμηθεί το Χρυσό Μετάλλιο της πόλης.\nΑκολούθως ο Πρόεδρος Αναστάσιος Σκαρμούτσος χαρακτήρισε το Πνευματικό Κέντρο του Δήμου Ιεράς Πόλεως Μεσολογγίου ως την «ψυχή» των Εορτών Εξόδου. Ο κ. Αν. Σκαρμούτσος ανέφερε επίσης πως «Και φέτος έχουμε εκπληρώσει στο μέγιστο βαθμό τις προσδοκίες μας. Με ποιοτικές και πρωτότυπες εκδηλώσεις, όπου μέσα από αυτές αναδύεται το Μεσολόγγι της έμπνευσης και της δημιουργίας. Ταυτόχρονα, δώσαμε τη δυνατότητα σε άξιους συλλόγους και φορεία από περιοχές της Αιτωλοακαρνανίας και της Ελλάδας να μεταφέρουν την δική τους πνευματική και προσέγγιση στο μέγιστο γεγονός της Εξόδου. Για μια ακόμη χρονιά δίνουμε χώρο στη νέα γενιά, στα παιδιά και τους εφήβους, προκειμένου να βιώσουν μέσα από τις εκδηλώσεις το νόημα και την σημασία της Εξόδου των Ελεύθερων Πολιορκημένων». Ο Πρόεδρος του Πνευματικού Κέντρου του Δήμου, αναφέρθηκε στη συνέχεια της ομιλίας του στο απροσδόκητο γεγονός της συμμετοχής στον πανελλήνιο διαγωνισμό αφίσας, ενός συνανθρώπου μας που εκτίει ποινή φυλάκισης. Ο τρόπος, τα μέσα κι η προσέγγιση του θέματος, προκάλεσαν την θέσπιση Ειδικού Βραβείου, το οποίο και του απονεμήθηκε. Όπως είπε ο κ. Σκαρμούτσος «…Το μήνυμα της Εξόδου απευθύνεται σε κάθε άνθρωπο. Μιλά στις ψυχές των ανθρώπων, ακόμη κι εκείνων που υπερέβησαν τα όρια των νόμων. Η Ελευθερία ως αγαθό άλλωστε είναι ανεκτίμητη. Κι όσοι την έχουν στερηθεί για οποιοδήποτε λόγο αντιλαμβάνονται ίσως περισσότερο την αξία της».\nΑμέσως μετά, ο Καλλιτεχνικός Διευθυντής Σπύρος Χολέβας παρουσίασε τα αποτελέσματα του πανελλήνιου διαγωνισμού αφίσας, όπου το πρώτο βραβείο κατέκτησε το έργο των μελών του Ομίλου φίλων Ιστορικής Φορεσιάς και Οπλισμού «Ο Λιάρος».


H συνταγή της ημέρας: Πασχαλινά τσουρέκια!!! | Kozani Media\nH συνταγή της ημέρας: Πασχαλινά τσουρέκια!!!\nΥλικά (για 3 μεγάλα τσουρέκια):\n1 κιλό και 300γρ αλεύρι για τσουρέκια\n1 καλουπάκι μαγιά νωπή\n1. Ζεσταίνουμε το γάλα να γίνει χλιαρό και λιώνουμε την μαγιά\n2. Προσθέτουμε μισό φλιτζάνι αλεύρι και ανακατεύουμε να γίνει ένας πηχτός χυλός\n3. Σκεπάζουμε με μια λαδόκολλα και τυλίγουμε με μια κουβέρτα την λεκάνη και αφήνουμε να φουσκώσει τουλάχιστον 2 ώρες\n4. Ανακατεύουμε το αλεύρι με το αλάτι και το λιωμένο βούτυρο.\n5. Βράζουμε το μαχλέπι σε ενα φλιτζανάκι του καφέ νερό το σουρώνουμε και το ρίχνουμε στο αλεύρι\n6. Προσθέτουμε τα αυγά, την ζάχαρη, το ξύσμα και το προζύμι. Ζυμώνουμε καλά να ενωθούν τα υλικά και να γίνει μαι μαλακή ζύμη\n7. Ξανατυλίγουμε με την λαδόκολλα και την κουβέρτα και την αφήνουμε να διπλασιαστεί\n8. Την ξαναζυμώνουμε και χωρίζουμε σε κομμάτια. Πλάθουμε τα τσουρέκια σε κουλόυρα ή πλεξούδες\n9. Βουτυρώνουμε μια λαμαρίνα και τα τοποθετούμε. Τα σκεπάζουμε και τα αφήνουμε σε ζεστό μερος να φουσκώσουν.\n10. Αλείφουμε με εναν κρόκο αυγου και πασπαλίζουμε με σουσάμι ή αμύγδαλα ασπρισμένα ή ζάχαρη. Ψήνουμε στους 200 για 30 λεπτά περίπου\n*Αν θέλουμε να τα κάνουμε γεμιστά, απο τις 3 λωρίδες της πλεξούδας θα ανοίξουμε την μια, που θα βάλουμε στο κέντρο, με έναν πλάστη ισα ίσα να πατικωθεί και ή θα πασπαλίζουμε με νιφάδες κουβερτούρας ή μερέντα ή πούρε κάστανο ή μαρμελάδα.\nΕπίσης μπορούμε αντί για μεγάλο τσουρέκι να κρατήσουμε την ζύμη και να την πλάσουμε είτε σε μπαλίτσες (γεμιστές η σκέτες) και να γίνουν σαν ψωμάκια ή να τα κάνουμε σαν κουλούρια στρόγγυλα\n← Παράταση τη έκθεσης: “Άθως· Επέκεινα των ορίων του χρόνου”\nKozanimedia: Συνελήφθη ο Άκης Τσοχατζόπουλος!!! →


Σχέση με κυκλοθυμικό: «Είμαστε τόσο καλά και ξαφνικά όλα διαλύονται…»\nΑρχική / Σχέσεις / Σχέση με κυκλοθυμικό: «Είμαστε τόσο καλά και ξαφνικά όλα διαλύονται…»\nΗ 36χρονη Αγγελική ρωτά\nΝοέμβριος 2, 2018 Σχέσεις\nΈχω σχέση με ένα κυκλοθυμικό άτομο και ενώ τα πηγαίνουμε τόσο καλά, κάποιες φορές πέφτει η ψυχολογία του και κάνει αρνητικές σκέψεις με αποτέλεσμα να νιώθω πως με αποφεύγει. Πώς μπορώ να το αντιμετωπίσω προκειμένου να το εξαλείψω;\nΕάν είστε σε σχέση με ένα κυκλοθυμικό άτομο, χρειάζεται να είστε προετοιμασμένη για αυτές τις αλλαγές στη διάθεσή του. Θα πρότεινα να του εκφράσετε τη δυσκολία σας και να του εξηγήσετε ότι σας προβληματίζει η απόσταση που παίρνει κάποιες φορές. Είναι προτιμότερο να το συζητήσετε και να δείτε πώς μπορεί ο ένας να βοηθήσει τον άλλον.\nΝα το εξαλείψετε δεν ξέρω αν γίνεται, καθώς αυτό είναι κάτι που μόνο ο ίδιος μπορεί να κάνει, αν αποφασίσει να επεξεργαστεί την κυκλοθυμία του και αν είναι κάτι που ενοχλεί κι εκείνον. Θεωρώ πως η επικοινωνία είναι η καλύτερη οδός, οπότε μιλήστε του με ανοιχτότητα για το τι σας προκαλεί αυτή η συμπεριφορά του. Επικεντρωθείτε στο πώς κάνει εσάς να νιώθετε και όχι τόσο σε εκείνον, για να μην νιώσει ότι τον κατηγορείτε για κάτι.\nΤι είναι η κυκλοθυμία ή κυκλοθυμική διαταραχή;\nΗ εναλλαγή διάθεσης, από τη χαρά στη λύπη ή το αντίθετο, είναι μία φυσιολογική κατάσταση στα καθημερινά ψυχοπιεστικά γεγονότα της ζωής. Όταν όμως οι εναλλαγές του συναισθήματος γίνονται έντονες, συχνές και απρόβλεπτες, τότε μπορεί να είναι ενδείξεις μιας διαταραχής της διάθεσης, γνωστής και ως κυκλοθυμικής διαταραχής. Χαρακτηριστικό σύμπτωμα της κυκλοθυμίας είναι η παρουσία επαναλαμβανόμενων περιόδων υπομανίας, οι οποίες ακολουθούνται από κατάθλιψη.\nΚατά τη διάρκεια της υπομανίας το άτομο βιώνει μια περίοδο ανεβασμένης διάθεσης, η οποία συνοδεύεται από διαχυτικότητα, ευερεθιστότητα, ψυχοκινητική διέγερση, ανεβασμένη αυτοεκτίμηση, μειωμένη ανάγκη για ύπνο, έντονη ομιλητικότητα, αίσθηση ότι οι σκέψεις του τρέχουν, διάσπαση της προσοχής, συμμετοχή σε ευχάριστες αλλά δυνητικά επικίνδυνες δραστηριότητες, όπως είναι π.χ. καταναλωτική μανία, η υπερβολική σεξουαλική δραστηριότητα και ο τζόγος.\nΗ υπομανία ακολουθείται από μια περίοδο κατάθλιψης η οποία περιλαμβάνει συμπτώματα όπως καταθλιπτική διάθεση, άγχος, δυσκολία του ατόμου να απολαύσει τις καθημερινές του δραστηριότητες, αίσθημα ενοχής, ιδέες αναξιότητας, δυσκολίες στη λήψη αποφάσεων και στη συγκέντρωση, μεταβολές του βάρους και της όρεξης, μείωση του σεξουαλικού ενδιαφέροντος, αϋπνία ή υπερβολική ανάγκη για ύπνο, κινητική και ψυχολογική επιβράδυνση, κόπωση και τάσεις απομόνωσης. Η κυκλοθυμία εμφανίζεται εξίσου στους άντρες και στις γυναίκες, σε ποσοστό 0,4%-1 % του γενικού πληθυσμού.\nκατάθλιψη , κυκλοθυμία , κυκλοθυμική διαταραχή , υπομανία


Ο «Έρωτας στις φλόγες του πολέμου» είναι ένα μαγευτικό ταξίδι... η Έλενα Αντωνίου μας εξομολογείται. - Aisthisis.gr\nΟ Έρωτας στις φλόγες του πολέμου αποτελεί ένα συγκλονιστικό ρομαντικό έργο, μια επική ιστορία αγάπης που ανθίζει την πιο ακατάλληλη στιγμή και προσπαθεί να επιβιώσει στα πεδία μαχών των Αυστροουγγρικών πολέμων. Το αναγνωστικό κοινό σαγηνεύεται από την πρώτη κι όλας στιγμή χάρη στην εξαιρετική ποιότητα γραφής της Έλενας Αντωνίου αλλά και τους καλοσκιαγραφημένους χαρακτήρες που παίρνουν σάρκα κι οστά μέσα στις σελίδες του βιβλίου. Σήμερα έχουμε την ιδιαίτερη χαρά να φιλοξενούμε την συγγραφέα στο Aisthisis.gr και να συζητήσουμε τόσο για την πλοκή, το υπόβαθρο αλλά και τα αισιόδοξα μηνύματα του.\n✍ Αγαπητοί αναγνώστες ελάτε να ανατρέξουμε στο βιογραφικό της δημοσιογράφου, Έλενας Αντωνίου και να μάθουμε από ποια ερεθίσματα & λογοτεχνικές επιρροές αντλεί έμπνευση.\n✍ Για το ταξίδι της έκδοσης του βιβλίου. Τους αγαπημένους πρωταγωνιστές και τους λόγους που ο καθένας διεκδικεί ξεχωριστή θέση στην καρδιάς της.\n✍ Τα πάθη της ανθρώπινης ύπαρξης. Την ύβρη και την τιμωρία κατά την απόδοση της δικαιοσύνης. Τις μηχαροναφίες κατά του στέμματος και άσβεστη την δίψα για κυριαρχία.\n✍ Και φυσικά για την αθεράπευτη αληθινή αγάπη, που αψηφά οποιδήποτε εμπόδιο στο διάβα της. Ας αρχίσουμε...!\n✍ Κυρία Αντωνίου σας καλωσορίζουμε στο Aisthisis.gr.\nΤι ήταν αυτό που σας ώθησε να συλλάβετε την κεντρική ιδέα για την δημιουργία του βιβλίου "Έρωτας στις φλόγες του πολέμου";\nΕ.Α: Η ιστορία ζούσε χρόνια μέσα μου. Κάποια στιγμή είχα δει ένα όνειρο ενός αξιωματικού να χορεύει βαλς με μια νεαρή γυναίκα και μου ήρθε η σκέψη για τον Αυστριακό Μάρκους και την αγαπημένη του Άννα. Εξάλλου, αγαπώ το ιστορικό ρομαντικό μυθιστόρημα και ήθελα πολύ να γράψω κι εγώ. Η εποχή όπου το τοποθετώ είναι από τις αγαπημένες μου ιστορικές περιόδους.\n✍Υπήρχε κάτι που σας δυσκόλεψε κατά τη συγγραφή του έργου έως το ταξίδι της έκδοσης του;\nΣε πόσο καιρό το ολοκληρώσατε;\nΕ.Α: Συνήθως έναν βιβλίο το ολοκληρώνω σε έξι μήνες μαζί με την έρευνα. Αυτό που με δυσκόλεψε στο συγκεκριμένο ήταν η συγκέντρωση των ηθογραφικών στοιχείων. Ήταν εύκολο να μελετήσω το ιστορικό πλαίσιο με τις γεωπολιτικές ανακατατάξεις και εξελίξεις. Αλλά ήταν δύσκολο να βρω στοιχεία για την καθημερινότητα εκείνης της εποχής, τι έτρωγαν, τι έπιναν, πώς ντύνονταν, πώς διασκέδαζαν.\n✍Τι σημαίνει συγγραφή για εσάς;\nΕ.Α: Είναι τρόπος ζωής, είναι ανάσα, είναι καταφύγιο, είναι ο απόλυτος έρωτας.\n✍Σας συγκινεί ιδιαίτερα η γραφή κάποιου συγγραφέα;\nΕ.Α: Μία ευαίσθητη χορδή μου χτυπούσαν με τη γραφή τους η Μαργκερίτ Ντιράς και η Μάρω Βαμβουνάκη. Απολαμβάνω τον τρόπο γραφής αρκετών σύγχρονων συγγραφέων.\n✍Ποιο κατά την γνώμη σας είναι το κατάλληλο κλίμα ώστε να συγκεντρωθείτε, να εστιάσετε στους χαρακτήρες, την πλοκή ενός έργου και να καταγράψετε τις σκέψεις σας με σκοπό την σύνθεση ενός βιβλίου;\nΕ.Α: Για εμένα δεν υπάρχει κατάλληλο κλίμα. Κάθε ώρα και στιγμή, σε οποιαδήποτε κατάσταση της ζωής μου, όπου κι αν βρίσκομαι έχω την ιστορία μέσα μου, τη ζω, μου μιλάνε οι ήρωες. Ποτέ δεν καταγράφω σκέψεις για να συνθέσω ένα βιβλίο. Απλώς το γράφω.\n✍Θέλω να σας συγχαρώ για την αναλυτική σκιαγράφηση των χαρακτήρων σας! Οι αναγνώστες βιώνουν στο έπακρο τα συναισθήματα κι τις κρίσιμες αποφάσεις στα διλήμματα που καλούνται να πάρουν.\nα)Ποιος είναι ο αγαπημένος σας;\nβ)Ποια γνωρίσματα θαυμάζετε σε αυτόν/ αυτούς;\nΕ.Α: Αγαπώ την Άννα και τον Μάρκους, αλλά ξεχωρίζω και τον Κριστόφ και τον Σεμπάστιαν. Οι δύο αυτοί άνδρες έχουν έναν ανδρικό κώδικα τιμής, έχουν ανδρεία, είναι γενναίοι, έχουν αξίες, αρχές, ήθος. Δείχνουν αυτοθυσία. Τιμούν τη φιλία. Η Άννα είναι μία γυναίκα συγκρατημένη, δυναμική, με πάθος, προστατεύει όποιον θεωρεί δικό της, είναι αγωνίστρια. Ο Μάρκους είναι… άνδρας. Πολεμιστής, παράφορος, παθιασμένος. Για τον έρωτά του φθάνει στα άκρα, δίνει και τη ζωή του. Διεκδικητικός, μαχητής, με αρχές επίσης και ήθος.\n✍Η κεντρική ηρωίδα Άννα είναι αντισυμβατική σε σχέση με τις νεαρές νεανίδες της ηλικίας της, παράλληλα την διακρίνει η ευαισθησία και η αίσθηση του καθήκοντος. Ποιο λόγο εξυπηρετεί μέσα στο κείμενο η δυναμικότητα της;\nΕ.Α: Το γεγονός ότι η Άννα είναι αυτή που είναι καθορίζει όλη την εξέλιξη της πλοκής. Δικαιώνει τον έρωτα και τον λόγο για τον οποίο ο Μάρκους θέλει να θυσιαστεί για εκείνη, είναι ατρόμητη και αγαπάει δυνατά και αυτά της επιστρέφει ο αγαπημένος της.\n✍Τι είναι αυτό που κρατάει μία ερωμένη- σύζυγο εγκλωβισμένη σε μια βίαιη και καταπιεστική σχέση συμφωνά με την πλοκή του βιβλίου; Σε παρόμοιες καταστάσεις πως πιστεύετε ότι πρέπει να δρα πριν είναι αργά ακόμη κι για την ίδια της την ζωή; Αξίζει το τίμημα;\nΕ.Α: Η Τζούλια, ερωμένη του Βολφ, παραμένει κοντά του παρά τη βίαιη συμπεριφορά του γιατί είναι φιλόδοξη και ονειρεύεται μεγαλεία, πλούτη και τιμές για να γλιτώσει από τη μιζέρια που είχε βιώσει στη ζωή της. Σε παρόμοιες καταστάσεις, οποιαδήποτε γυναίκα είναι σε μία τέτοια σχέση, πρέπει να βρίσκει τη δύναμη και να φεύγει όσο το δυνατόν πιο μακριά. Να αναζητεί βοήθεια και στήριξη τόσος από δικούς της ανθρώπους όσο και από αρμοδίους. Φυσικά και όχι δεν αξίζει το τίμημα. Σε κανέναν άνθρωπο δεν αξίζει να βιώνει μία τέτοια κατάσταση όπου κινδυνεύει ακόμη και η ζωή του.\n✍Η απώλεια είναι γνώρισμα της ανθρώπινης ύπαρξης, μια κατάσταση που έχουμε βιώσει πως ενώνει τόσο τους πρωταγωνιστές, όσο επίσης φουντώνει τα εκδικητικά ένστικτα τους;\nΕ.Α: Ο καθένας έχει τις απώλειές του, τα σημάδια του, τις σκιές του. Ανάλογα την προσωπικότητα του καθενός εκδηλώνεται και η συμπεριφορά του. Ο Βολφ θέλει να εκδικηθεί. Ο Μάρκους κατάφερε να γιατρέψει τα σημάδια του και θέλει να προστατεύσει την αγαπημένη του, η Άννα βιώνει τώρα την απώλεια και τη βία και έχει την ανάγκη της αυτοπροστασίας και της υπεράσπισης όσων θεωρεί σημαντικά για την ίδια.\n✍Ένα φιλί, μια υπόσχεση, ατελείωτη προσμονή. Εν μέσω δυσχερών καταστάσεων, πολεμικών συρράξεων ανθίζει ο έρωτας της Άννας και του Μάρκους.\nα)Ποιες πιστεύετε ότι είναι οι γερές βάσεις που αποτελούν πνευματικά θεμέλια για να ανθίσει η αγάπη των δύο πρωταγωνιστών;\nΕ.Α: Ο έρωτας του Μάρκους και της Άννας είναι κεραυνοβόλος. Είναι η ομορφιά της που τον συγκινεί και η γοητεία του που την εξιτάρει. Εκτός της ευγενούς ανατροφής και των δύο που καθορίζει την κοινωνική συμπεριφορά τους, η αγάπη τους βασίζεται στον σεβασμό, στην εκτίμηση, στον θαυμασμό του ενός για τον άλλον. Είναι και οι δυο ξεχωριστές προσωπικότητες με ιδιαίτερα χαρακτηριστικά που αναγνωρίζει ο σύντροφος και τα αγαπάει για τη μοναδικότητά τους.\nβ) Αν μεταφέραμε την ιστορία στο σήμερα, στην κοινωνία της πληροφορίας σε παρόμοιες εμπόλεμες συνθήκες με ποιους επιπλέον δαίμονες πιστεύετε έρχονταν αντιμέτωποι ήρωες σας;\nΕ.Α: Πιστεύω ότι η ιστορία επαναλαμβάνεται οπότε και πάλι η δίψα για εξουσία και η επιθυμία για πλουτισμό θα ήταν οι δαίμονες που θα αντιμετώπιζαν και οι σύγχρονοι ήρωες.\n✍Κι αν ο θύτης είναι το θύμα καταστάσεων στην σκακιέρα της εξουσίας; Ο πόλεμος έχει πάντα δεινά. Καθώς γνωρίζουμε ότι την ιστορία την γράφει ο νικητής, ποιες είναι εκείνες οι δυνάμεις που πυροδοτούν την δίψα για εκδίκηση, την δύναμη για κυριαρχία σύμφωνα με το υπόβαθρο των Αυστρουγκρικών πολέμων;\nΕ.Α: Στο βιβλίο βλέπουμε πως ο θύτης υπήρξε στο παρελθόν θύμα. Ως Βαυαρός ο Βολφ έχασε την οικογένειά του όταν η Μαρία Θηρεσία αυτοκράτειρα των Αυστριακών εισέβαλε στη Βαυαρία και καθαίρεσε τον βασιλιά της χώρας διασφαλίζοντας την απόλυτη εξουσία της. Ο πατέρας της , καθώς δεν είχε γιο, υπέγραψε διάταγμα τέτοιο που να επιβάλει την κόρη του στον θρόνο και να εμποδίσει την αναρρίχηση στον θρόνο οποιουδήποτε άλλου, εκτός Αυστρίας. Οπότε ο Βολφ διψά για εκδίκηση καθώς θεωρεί ότι του έκλεψαν τη ζωή και τα δικά του δικαιώματα.\n✍Η εμπιστοσύνη είναι ο θεμέλιος λίθος των ανθρώπινων σχέσεων. Κατά την ροή ακολουθούν μηχανορραφίες κι ανατροπές. Πώς η δίψα για κυριαρχία ωθεί τους ανθρώπους να υποκύπτουν στις ανθρώπινες αδυναμίες, τα πάθη τους, προβάλλοντας το αδίστακτο προσωπείο και χρησιμοποιώντας αθέμιτα μέσα για να πραγματοποιήσουν το στόχο τους;\nΕ.Α: Η δίψα για κυριαρχία, εξουσία και χρήμα διαβάλλει τον άνθρωπο σε τέτοιο βαθμό που μετατρέπεται σε κτήνος. Δεν υπάρχουν όρια, ηθική, αξίες, αρχές. Υπάρχει μόνο η ανάγκη για επιβολή. Αυτή είναι η προσωπικότητα κάποιων ανθρώπων και εξαιτίας αυτών έχουν γίνει τα μεγαλύτερα εγκλήματα κατά της ανθρωπότητας. Άνθρωποι που δεν έχουν φραγμούς και ηθική και θεός τους είναι το χρήμα και η εξουσία είναι αυτοί που κατασπαράσσουν τους άλλους για τη δική τους αναρρίχηση. Και στο πέρασμα του χρόνου έχουν αναδειχθεί πολλές τέτοιες προσωπικότητες και ακόμη αναδεικνύονται.\n✍Πώς νιώσατε όταν βάλατε την τελευταία “.”\nΕ.Α: Η ιστορία αυτή είχε πολλή ένταση και όταν μπήκε η τελευταία τελεία πραγματικά είχα ταχυπαλμία. Αλλά είχε έρθει η κάθαρση και η ανακούφιση. Όλα είχαν μπει στη θέση τους και ο καθένας είχε πάρει ό,τι του άξιζε. Βέβαια μαζί με την τελεία μπήκε και το οριστικό τέλος σε ένα μαγευτικό ταξίδι σε άλλη εποχή.\n✍Μια φράση που θα χαρακτήριζε το βιβλίο σας “Έρωτας στις φλόγες του πολέμου” ;\nΕ.Α Αυτό που είπα και πριν, το «Έρωτας στις φλόγες του πολέμου» είναι ένα μαγευτικό ταξίδι σε μία άλλη εποχή και σε έναν αληθινά δυνατό έρωτα, είναι μάθημα και εμπειρία ζωής.\n✍Έχετε γράψει τρία διαφορετικά βιβλία, κάθε ιστορία αποτελεί αναπόσπαστο κομμάτι του πάζλ της ψυχοσύνθεσης σας, υπάρχει κάποιο που ξεχωρίζετε και αν ναι γιατί;\nΕ.Α: Κάθε βιβλίο είναι ένα κομμάτι της ψυχής μου. Εκφράζει μία διαφορετική ανάγκη μου και είναι ένα μοναδικό ταξίδι μου. Οπότε δεν μπορώ να ξεχωρίσω κάποιο. Τα αγαπάω όλα το ίδιο για συγκεκριμένους λόγους. Λέω ψέματα, ξεχωρίζω λίγο αυτό που αναμένεται να εκδοθεί τον Ιούνιο. Δεν ξέρω για ποιον λόγο, με κατέκτησε και του έχω μια μικρή αδυναμία.\n✍Σύμφωνα με την εμπειρία σας τι συμβουλή θα δίνατε στους νέους που θέλουν να ασχοληθούν με τη συγγραφή;\nΕ.Α: Δεν μου αρέσει η έκφραση «να ασχοληθώ με τη συγγραφή». Η συγγραφή είναι μέσα σου, είναι κομμάτι της ψυχής σου. Γράφεις γιατί δεν μπορείς να ζήσεις διαφορετικά, γράφεις γιατί αν δεν το κάνεις δεν έχεις ανάσα. Οπότε ζεις για να γράφεις και γράφεις για να ζεις. Είναι ανάγκη η γραφή και όποιος θέλει να –ας το πω έτσι- γίνει συγγραφέας πρέπει να κοιτάξει μέσα του και να δει αν πράγματι την έχει αυτήν την ανάγκη. Έτσι μόνο θα είναι πιστός στον εαυτό του και στη συνέχεια στον αναγνώστη του. Αν αντιμετωπίσει τη συγγραφή ως μέσο πλουτισμού ή απόκτησης δόξας, είναι από χέρι χαμένος.\n✍ Και τι θα θέλατε να πείτε στους αναγνώστες που ταξίδεψαν με το έργο σας κι όσους αδημονούν να το διαβάσουν;\nΕ.Α: Ελπίζω πράγματι να απόλαυσαν αυτό το ταξίδι, να άγγιξε κομμάτια της ψυχής τους, να τους συγκίνησε και να τους προβλημάτισε, να τους εντυπωσίασε και να τους συνεπήρε. Κι ελπίζω όσοι το διαβάσουν να νιώσουν ότι πράγματι έγιναν μέρος εκείνης της εποχής και έζησαν μαζί με τους ήρωες τον αγώνα και την αγωνία τους.\n✍ Σας ευχαριστούμε για τον χρόνο που αφιερώνετε ώστε να πραγματοποιηθεί η συνέντευξη.\nΕ.Α: Εγώ ευχαριστώ πολύ για τις ερωτήσεις σας.\n✍Μπορείτε να διαβάσετε την αποψή μας για το βιβλίο:Ο Έρωτας στις φλόγες του πολέμου.\nΚαλοτάξιδο και πάντα επιτυχίες. Να αγαπηθεί από όλο το αναγνωστικό κοινό και να προσφέρει βαθιές συγκινήσεις!


Ακόμα πιο μακριά Μόρας-Μπολόνια | Onsports.gr\nhome ΠοδόσφαιροΕυρώπηΙταλίαΑκόμα πιο μακριά Μόρας-Μπολόνια Κοινοποιήστε\nΑκόμα πιο μακριά Μόρας-Μπολόνια\tΣυντάκτης: Δημήτρης Δρίζος\nΔημοσίευση: Σάββατο, 02 Απριλίου 2011 14.59\nΝέα δημοσιεύματα του ιταλικού Τύπου κάνουν λόγο για αποχώρηση του Βαγγέλη Μόρα από την Μπολόνια.\tΗ ιστοσελίδα sport.libero.it κάνει λόγο για αποχώρηση του Έλληνα αμυντικού από τους «ροσομπλού», οι οποίοι δεν θα προσφέρουν νέο συμβόλαιο στον παίκτη, το καλοκαίρι και πλέκει ξανά τον Ολυμπιακό και τον Παναθηναϊκό στο «κυνήγι» της απόκτησης του διεθνούς άσου. Το νέο στοιχείο που προστίθεται είναι η εμπλοκή τους ΑΠΟΕΛ, ο οποίος πιθανότατα θα βρεθεί στο Champions League και σύμφωνα με το ρεπορτάζ των Ιταλών έχει καταθέσει πρόταση στον πρώην άσο της ΑΕΚ.\tΚατηγορία: Ιταλία


25 Feb, 2021 Ώρα 15:57\n20 Jul, 2021 Ώρα 15:22\nΠιο δυνατή, με πιο έντονη σχεδίαση, πιο sport: η νέα Macan\nΣτουτγάρδη. Η Porsche λανσάρει στην αγορά τη νέα Macan με αυξημένες επιδόσεις, πιο έντονη σχεδίαση και νέα φιλοσοφία χειρισμού. Και οι τρεις διαθέσιμες εκδόσεις είναι σημαντικά ισχυρότερες από τις προκατόχους τους. Με τον ρόλο της sport ναυαρχίδας της επιτυχημένης σειράς μοντέλων αυτού του SUV, η Macan GTS βρίσκεται στην κορυφή της γκάμας. Ο κινητήρας V6 biturbo 2,9 λίτρων που διαθέτει αποδίδει πλέον 440 ίππους, δηλαδή 60 ίππους περισσότερους. Με την άμεση απόκριση και την παροχή ισχύος που χαρακτηρίζει κάθε αυτοκίνητο GT της Porsche, αυτή η Macan ολοκληρώνει την επιτάχυνση από τα 0 στα 100 χλμ./ώρα σε 4,3 δευτερόλεπτα με το πακέτο εξοπλισμού Sport Chrono, ενώ η τελική της ταχύτητα αγγίζει τα 272 χλμ./ώρα. Η Macan S διαθέτει πλέον και αυτή έναν κινητήρα V6 biturbo 2,9 λίτρων που αποδίδει 26 ίππους περισσότερους απ’ ό,τι στο παρελθόν, φτάνοντας τους 380 ίππους. Έτσι, το αυτοκίνητο επιταχύνει από στάση στα 100 χλμ./ώρα σε 4,6 δευτερόλεπτα, ενώ η τελική του ταχύτητα φτάνει τα 259 χλμ./ώρα. Ο εισαγωγικός κινητήρας για τον κόσμο της Macan είναι ένας νέος, υπερτροφοδοτούμενος τετρακύλινδρος κινητήρας 265 ίππων. Στην περίπτωση αυτή, η τυπική επιτάχυνση από τα 0 στα 100 χλμ./ώρα ολοκληρώνεται σε 6,2 δευτερόλεπτα και η τελική ταχύτητα αγγίζει τα 232 χλμ./ώρα. Όλοι οι κινητήρες συνδυάζονται με το επτατάχυτο κιβώτιο ταχυτήτων διπλού συμπλέκτη (PDK) της Porsche και το σύστημα τετρακίνησης PTM (Porsche Traction Management).\nΒελτιστοποιημένη ανάρτηση – νέα sport αερανάρτηση για την GTS\nΤα νέα μοντέλα Macan διαθέτουν επίσης μια ιδιαίτερα ευέλικτη ανάρτηση, η οποία συνδυάζει αρμονικά τη μέγιστη άνεση με τις δυναμικές επιδόσεις ενός sport αυτοκινήτου. Η ανάρτηση έχει βελτιστοποιηθεί ακόμα περισσότερο, καθώς η Macan πλέον αποκρίνεται με ακόμα μεγαλύτερη ευαισθησία και αμεσότητα στις συνθήκες οδήγησης και την κατάσταση του οδοστρώματος, παρέχοντας στον οδηγό ακόμα μεγαλύτερη πληροφόρηση μέσω του τιμονιού. Για τον σκοπό αυτόν, στοιχεία όπως τα χαρακτηριστικά απόσβεσης της ανάρτησης PASM (Porsche Active Suspension Management) έχουν προσαρμοστεί ειδικά για το συγκεκριμένο μοντέλο. Η ανάρτηση ρυθμίζει ενεργά και συνεχώς τη δύναμη απόσβεσης σε κάθε τροχό ξεχωριστά. Η ανάρτηση PASM διατίθεται προαιρετικά για τη Macan, ενώ περιλαμβάνεται στον βασικό εξοπλισμό των μοντέλων S και GTS.\nΗ Macan GTS πλέον ξεχωρίζει από τις υπόλοιπες εκδόσεις ακόμα περισσότερο σε σχέση με το παρελθόν, χάρη στην sport αερανάρτηση που περιλαμβάνεται πλέον στον βασικό εξοπλισμό και χαμηλώνει το αμάξωμα κατά 10 χλστ. Τα δυναμικά πλεονεκτήματα της νέας GTS οφείλονται πάνω απ’ όλα στο γεγονός ότι η αερανάρτηση είναι 10% πιο άκαμπτη στον μπροστινό άξονα και 15% πιο σκληρή στον πίσω άξονα, σε σύγκριση με το προηγούμενο μοντέλο. Το προαιρετικό πακέτο GTS Sport ενισχύει ακόμα περισσότερο τα δυναμικά χαρακτηριστικά του αυτοκινήτου, χάρη στους τροχούς GT 21 ιντσών με ελαστικά επιδόσεων, το Σύστημα Κατανομής Ροπής Porsche Torque Vectoring Plus (PTV Plus) και το πακέτο εξοπλισμού Sport Chrono.\nΑκόμα πιο έντονη σχεδίαση με έμφαση στον sport χαρακτήρα\nΗ Porsche έκανε ακόμα πιο έντονη την εμφάνιση της Macan, εφαρμόζοντας μια σειρά από συγκεκριμένες αλλαγές. Το ανασχεδιασμένο μπροστινό ρύγχος με την εσοχή στο χρώμα του αμαξώματος τονίζει το πλάτος του αυτοκινήτου, κάνοντάς το να δείχνει ακόμα πιο επιβλητικό στον δρόμο. Στη νέα GTS, το κέντρο του ρύγχους και άλλα στοιχεία είναι βαμμένα μαύρα. Το πίσω μέρος ολοκληρώνεται πλέον στο κάτω μέρος του με έναν εντυπωσιακό διαχύτη ιδιαίτερα τεχνικής σχεδίασης. Στο σημείο εκείνο και στο μπροστινό μέρος χρησιμοποιείται ένα νέο στοιχείο τρισδιάστατης σχεδίασης, το οποίο διατίθεται προαιρετικά και για τις πλευρικές ποδιές. Οι προβολείς LED με το Σύστημα Δυναμικού Φωτισμού (PDLS) και τους εξωτερικούς καθρέφτες Sport Design περιλαμβάνονται πλέον στον βασικό εξοπλισμό όλων των μοντέλων.\nΗ νέα Macan διατίθεται σε συνολικά 14 χρώματα, στα οποία περιλαμβάνονται τα νέα χρώματα Papaya Metallic και Gentian Blue Metallic, καθώς και το χρώμα Python Green για την Macan GTS με το πακέτο εξοπλισμού GTS Sport. Με τις επιλογές Individual Colour και Paint to Sample που προσφέρει, η Porsche Exclusive Manufaktur διευρύνει σημαντικά τη σχεδιαστική ελευθερία για την Macan. Στον βασικό εξοπλισμό περιλαμβάνονται επίσης μεγαλύτεροι τροχοί: τουλάχιστον 20 ιντσών για την Macan, 20 ιντσών για την Macan S και 21 ιντσών για την Macan GTS. Η γκάμα των τροχών έχει επίσης εμπλουτιστεί με επτά νέα σχέδια.\nΝέα κεντρική κονσόλα με επιφάνεια αφής\nΗ νέα Porsche Macan διαθέτει ένα σημαντικά αναβαθμισμένο εσωτερικό με μια μοντέρνα και κομψή κεντρική κονσόλα. Η νέα φιλοσοφία χειρισμού, με επιφάνειες αφής αντί για παραδοσιακά κουμπιά, διαμορφώνει το cockpit με σαφή τρόπο. Ένας νέος, κοντύτερος επιλογέας βρίσκεται στο κέντρο της μονάδας ελέγχου με τη σαφή διάταξη. Το αναλογικό ρολόι στο επάνω μέρος του ταμπλό περιλαμβάνεται πλέον και αυτό στον βασικό εξοπλισμό. Μια σειρά δερμάτινων επενδύσεων με ραφές που δημιουργούν αντίθεση σε χρώμα Gentian Blue, Papaya ή Crayon διατίθενται προαιρετικά και προσθέτουν νέες χρωματικές πινελιές στο εσωτερικό. Η Macan συνεχίζει να προσφέρει πολλές λειτουργίες και υπηρεσίες online στον βασικό της εξοπλισμό. Ο χειρισμός τους γίνεται μέσω της οθόνης αφής full HD 10,9 ιντσών του συστήματος PCM (Porsche Communication Management) ή με φωνητικές εντολές. H Macan διατίθεται με το νέο τιμόνι πολλαπλών λειτουργιών και το τιμόνι GT Sport που προέρχονται από την 911.\nΕκτός από οφέλη στον τομέα της δυναμικής και τα μαύρα διακοσμητικά στοιχεία στο εξωτερικό, το πακέτο εξοπλισμού GTS που διατίθεται μόνο για το κορυφαίο μοντέλο διαθέτει επίσης συγκεκριμένο και αποκλειστικό εξοπλισμό για το εσωτερικό. Ο εξοπλισμός αυτός περιλαμβάνει sport καθίσματα με 18 ρυθμίσεις, το πακέτο εσωτερικού από ανθρακονήματα, ταπετσαρίες Race-Tex με εκτεταμένες δερμάτινες επιφάνειες, διάφορα στοιχεία με ραφές που δημιουργούν αντίθεση και λογότυπα GTS σε χρώμα Python Green.\nΔημοφιλές εισαγωγικό μοντέλο – διαθέσιμο άμεσα για παραγγελία\nΗ Macan, με 600.000 παραδόσεις παγκοσμίως από την παρουσίασή της στην αγορά το 2014, διαδραματίζει ειδικό ρόλο στην Porsche: Περίπου το 80% των αγοραστών Macan είναι νέοι πελάτες της Porsche. Τα νέα μοντέλα Macan είναι διαθέσιμα άμεσα για παραγγελία.


Κατασκευάζουμε μαξιλαράκι τερατάκι από τσόχα στο Hello kids | Πάμε Βόλτα\nΚατασκευάζουμε μαξιλαράκι τερατάκι από τσόχα στο Hello kids\nTo Σάββατο 27 Ιανουαρίου 2018, κατά τις ώρες 12:00-1:30 μ.μ., θα πραγματοποιηθεί στο Hello kids ένα εργαστήρι φοβερό και τρομερό, όπου οι ήρωες θα έχουν 3 μάτια, 5 πόδια και ένα μεγάλο αυτί.\nΠοιος μπορεί να το αντέξει; Οι συμμετέχοντες θα έχουν την ευκαιρία να δημιουργήσουν τερατάκια - μαξιλάρια τόσο μαλακά και απαλά που δεν θα θέλουν να τα αποχωριστούν με τίποτα. Σε αυτό το εργαστήριο θα μάθουν να κόβουν, να ράβουν και να συνθέτουν αστείες μορφές.\nΜε την διακοσμήτριά μας Νίκη Παυλάκη.\nΣτις 4 συμμετοχές κερδίζετε 1 δωρεάν.\nΔηλώσεις συμμετοχής στο 210-68 28 809\nΧαρ.Τρικούπη 6-10, Εμπορικό κέντρο Atrium\nτηλ.210-68 28 809\nΤιμή εισιτηρίου : 8,00 ευρώ. Στις 4 συμμετοχές κερδίζετε 1 δωρεάν\n27/01/2018 - από τις 12:00 έως τις 13:30\nΖωγραφίζουμε πάνω σε πάνινη τσάντα στο Hello kids\nOpen day στο Hello kids!\nΜαθαίνουμε τα Πασχαλινά μας έθιμα στο Hello kids!\nΠειράματα στο hellokids από την ομάδα της teacherland με θέμα τον ηλεκτρισμό\nΚατασκευάζουμε το κάστρο της πεντάμορφης και ζωντανεύουμε το παραμύθι μας στο Hello kids\nΓια τη γιορτή της μητέρας ετοιμάζουμε το πιο όμορφο δώρο στο Hello kids\nΔιαγωνισμός για ένα σετ χριστουγεννιάτικων προϊόντων «Ημερήσιο Ημερολόγιο 2021 & μίνι λαμπατέρ για βιβλίο» από τις εκδόσεις Ίτανος


XEROX 13R589 C123/128 DRUM (13R00589)\nΑρχική ΣελίδαΕκτυπωτές & ΑναλώσιμαΑναλώσιμαDrum για laser εκτυπωτέςXEROX 13R589 C123/128 DRUM (13R00589)\n2 Μήνες x €56.04 3 Μήνες x €37.51 4 Μήνες x €28.24 5 Μήνες x €22.68 6 Μήνες x €18.97 7 Μήνες x €16.32 8 Μήνες x €14.34 9 Μήνες x €12.79 10 Μήνες x €11.56 11 Μήνες x €10.55 12 Μήνες x €9.70 13 Μήνες x €8.99 14 Μήνες x €8.38 15 Μήνες x €7.85 16 Μήνες x €7.39 17 Μήνες x €6.98 18 Μήνες x €6.61 19 Μήνες x €6.29 20 Μήνες x €6.00 21 Μήνες x €5.73 22 Μήνες x €5.49 23 Μήνες x €5.27 24 Μήνες x €5.07 25 Μήνες x €4.88 26 Μήνες x €4.71 27 Μήνες x €4.55 28 Μήνες x €4.41 29 Μήνες x €4.27 30 Μήνες x €4.14 31 Μήνες x €4.02 32 Μήνες x €3.91 33 Μήνες x €3.81 34 Μήνες x €3.71 35 Μήνες x €3.61 36 Μήνες x €3.53 Τρόποι Αποστολής\nXEROX 101R00432 DRUM (22K) €120.39\nSamsung MLT-R116 Drum Unit Black 9K Pgs €48.00\nXEROX PHASER 6110 IMAGING UNIT 108R00744 €195.24\nPANASONIC KX-FAD89 DRUM €107.00\nLexmark Photoconductor Laser E250X22G 30K Pgs €43.39\nDrum Laser Xerox 13R589 C118/1238/C18 M23\nCANON PG-510 INK CRTR BLACK (2970B001) €13.04\nHP 901 BLACK OFFICEJET INK CRTR (CC653AE) €15.10\nHP 351 Ink Tri-Color 170Pgs CB337EE €19.51\nHP Ink No 901 Tri-Color OfficeJet Ink Crtr - 9ml - 360Pgs (CC656AE) €19.70\nXEROX C123/128 TONER 006R01182 €65.40\nXerox 101R00434 Drum Copier WC 5222/5225/5230 €94.51\nSAMSUNG DRUM B&W 24.000 PGS €112.09\nXerox Drum Unit Black 30K Pgs 108R00774 €92.61\nCANON DRUM C-EXV18 (0388B002) €93.15\n"Το e-gate αποτελεί πάντα μια απο τις πρώτες μου επιλογές στην αναζήτηση ηλεκτρονικών προϊόντων. Μαζί με το αδελφό μου, Χρήστο, έχουμε κάνει πολλές παραγγελίες, σε laptop, μονάδες και hardware. Η εξυπηρέτηση ήταν άμεση και η επικοινωνία πάντα πολύ φιλική, όπως ταιριάζει πάντα ανάμεσα στον πελάτη & μια επιχείρηση. Μόνο θέμα είναι κάπως τα μεταφορικά, συνήθως για αντικείμενα μικρής αξίας, στην επαρχία. Ίσως απο ένα ποσο και πάνω θα έπρεπε να είναι δωρεάν ή να γίνει νεα διαπραγμάτευση με τις..." – Κολιοπάνος Σωτήρης, "Καλή εξυπηρέτηση, ευγενικό προσωπικό." – ΗΛΙΑΣ ΧΑΤΖΗΠΑΡΕΣ, Δείτε τις αξιολογήσεις


Η εφιαλτική νύχτα της Στικούδη στην Πρέβεζα και το... - Star.gr\nLIFESTYLE Σάββατο, 27 Ιουλίου 2013, 22:45\nΗ εφιαλτική νύχτα της Στικούδη στην Πρέβεζα και το τηλεφώνημα που χάλασε τα σχέδια της\nΓιατί αφησε τους πελάτες με το ποτό στα χέρια η τραγουδίστρια;\nΠήγε για εξτραδάκι και βρέθηκε αντιμέτωπη με βόμβα η εκρηκτική Κατερίνα Στικούδη!! Η τραγουδίστρια-μοντέλο-χορεύτρια –παρουσιάστρια βρισκόταν σε νυχτερινό κλαμπ... της πόλης και ετοιμαζόταν να βγει για να τραγουδήσει.\nΣύμφωνα με πληροφορίες του pamepreveza.gr, οι πελάτες δεν είδαν ποτέ στο μαγαζί την κυρία Στικούδη, λόγω βόμβας!\nΌλα συνέβησαν το βράδυ της (Αγίας) Παρασκευής σε γνωστό παραλιακό club που θα εμφανίζονταν η τραγουδίστρια, όταν ένα τηλεφώνημα για βόμβα αναστάτωσε τους επιχειρηματίες, τους θαμώνες και την ίδια την τραγουδίστρια.\nΗ αστυνομία που έφτασε γρήγορα στο σημείο, εκκένωσε το club και διαπίστωσε πως επρόκειτο για κακόγουστη φάρσα, δεν κατάφερε ωστόσο να πείσει την τραγουδίστρια να εμφανιστεί και έτσι όλοι έμειναν με τα ποτά στα χέρια να ατενίζουν το πέλαγος.


Dastan Classic Adult 42-46 Dastan Classic Adult 42-46 - €41.49\nσπίτι :: Κοστούμια :: Απόκριες Κοστούμια :: Dastan Classic Adult 42-46\nΚοιτάξτε τον εκφοβισμό ακόμα τολμηρός αυτό το Halloween! Αυτό το κλασικό κοστούμι έχει ένα διακοσμητικό κορυφή με συνημμένη ζώνη και ζώνη, αποσπώμενο έμβλημα στο στήθος, πόρπη ζώνης και παντελόνι. Όπλα-παιχνίδια δεν περιλαμβάνονται.\nΟι Πειρατές της Καραϊβικής - Captain Jack Sparrow Στολή Kit\nFun Στολή Adult Fang Bangin 'Vampire\nRockin 'Skull Pirate Ενηλίκων 10-14\nKnock Out Κοστούμια - X-Large 12-14\nSm Twister Γυναικών


ΤτΕ: ΣΤΑ 4,2 ΔΙΣ. ΕΥΡΩ ΤΑ ΕΣΟΔΑ ΑΠΟ ΤΟΥΡΙΣΤΙΚΕΣ ΕΙΣΠΡΑΞΕΙΣ - Portal ΕΒΕΑ - Αρθρα\nΗ πορεία εξέλιξης του προϋπολογισμού ήταν καλύτερη από την προβλεπόμενη και τον Μάρτιο του 2021 παρά τα διαδοχικά lockdown στην οικονομική δραστηριότητα. Αυτό προκύπτει από τα στοιχεία για την πορεία του προϋπολογισμού το πρώτο τρίμηνο του έτους που δόθηκαν στη δημοσιότητα από τον αναπληρωτή υπουργό Οικονομικών Θεόδωρο Σκυλακάκη. "Από τα στοιχεία εκτέλεσης του προϋπολογισμού του Μαρτίου, προκύπτει ότι τα αμιγώς φορολογικά έσοδα για τον μήνα Μάρτιο είναι εντός των προβλέψεων". Ειδικότερα, όπ..... (16/04/2021)\nESM: Η ΕΛΛΑΔΑ ΜΠΟΡΕΙ ΝΑ ΔΙΑΧΕΙΡΙΣΤΕΙ ΑΝΕΤΑ ΤΟ ΧΡΕΟΣ ΤΑ ΕΠΟΜΕΝΑ ΧΡΟΝΙΑ\nΟι προσπάθειες της Ελλάδας και της ΕΕ μπορούν να διασφαλίσουν τη βιωσιμότητα του ελληνικού χρέους παρά τις μακροπρόθεσμες προκλήσεις που παραμένουν, τονίζει ο επικεφαλής οικονομολόγος του Ευρωπαϊκού Μηχανισμού Σταθερότητας (ESM), Ρολφ Στράουχ, σε άρθρο του. Η Ελλάδα, σημειώνει, προχώρησε πολύ τη δεκαετία μετά την κρίση χρέους της, αποκαθιστώντας τα δημόσια οικονομικά, ανακτώντας την εμπιστοσύνη των αγορών, ενισχύοντας τον τραπεζικό τομέα και βελτιώνοντας την οικονομική ανταγωνιστικότητά της..... (16/04/2021)\nΚ. ΧΑΤΖΗΔΑΚΗΣ: ΨΗΦΙΑΚΗ ΚΑΡΤΑ ΕΡΓΑΣΙΑΣ, Η ΜΕΓΑΛΥΤΕΡΗ ΑΛΛΑΓΗ ΠΟΥ ΦΕΡΝΕΙ ΤΟ ΝΟΜΟΣΧΕΔΙΟ ΓΙΑ ΤΗΝ ΠΡΟΣΤΑΣΙΑ ΤΗΣ ΕΡΓΑΣΙΑΣ\n«Η ψηφιακή κάρτα εργασίας είναι η μεγαλύτερη αλλαγή που φέρνει το νομοσχέδιο για την προστασία της εργασίας, ένα μέτρο δικαιοσύνης, που θα μας επιτρέψει ταυτόχρονα να εφαρμόσουμε μία σειρά από άλλες παρεμβάσεις, που προωθούμε», σημείωσε ο υπουργός Εργασίας και Κοινωνικών Υποθέσεων, Κωστής Χατζηδάκης. Ο ίδιος τόνισε επίσης και τη συνεργασία του ΟΑΕΔ με τα ελληνικά πανεπιστήμια ως βασική παράμετρο για την αναβάθμιση της κατάρτισης, που έχει κομβικό ρόλο στο σχεδιασμό για την επόμενη ημέρα της..... (16/04/2021)\nΔΕΚΑ ΕΠΙΠΛΕΟΝ ΕΡΕΥΝΗΤΙΚΑ ΕΡΓΑ ΣΥΝΟΛΙΚΟΥ ΠΡΟΫΠΟΛΟΓΙΣΜΟΥ ΔΗΜΟΣΙΑΣ ΔΑΠΑΝΗΣ 4.551.390,09 ΕΥΡΩ ΣΤΗ ΔΡΑΣΗ «ΕΡΕΥΝΩ- ΔΗΜΙΟΥΡΓΩ - ΚΑΙΝΟΤΟΜΩ»\nΔέκα επιπλέον ερευνητικά έργα συνολικού προϋπολογισμού δημόσιας δαπάνης 4.551.390,09 ευρώ εντάσσονται στη δράση «Ερευνώ- Δημιουργώ - Καινοτομώ». Δημοσιεύθηκε η 23η τροποποίηση της απόφασης ένταξης πράξεων κρατικών ενισχύσεων στο πλαίσιο της δράσης «Ερευνώ - Δημιουργώ - Καινοτομώ» του ΕΠΑνΕΚ, σχετικά με την ένταξη επιπλέον 10 ερευνητικών έργων/πράξεων του B' κύκλου της δράσης με δημόσια δαπάνη 4.551.390,09 ευρώ. Η συνολική δημόσια δαπάνη ανέρχεται σε 549.940.346,41 ευρώ και αφορά το σύνολο τ..... (16/04/2021)


Nonews-NEWS: Αναβολή στο «φλΕΡΤ»...\n... λόγω κρούσματος κορονοϊού...\nΜετά την εμφάνιση χθες το βράδυ, επιβεβαιωμένου κρούσματος κορωνοϊού σε μέλος της ομάδας του «φλΕΡΤ», η ΕΡΤ αποφάσισε την... αναβολή της εκπομπής, την Πέμπτη 22 και Παρασκευή 23 Οκτωβρίου.\nΠαράλληλα έγινε ιχνηλάτηση όλων των προσώπων που έχουν έρθει σε επαφή με τον νοσούντα, και από το πρωί υποβάλλονται σε τεστ όλοι όσοι βρέθηκαν στους ίδιους χώρους φορώντας πάντα μάσκες, καθώς η χρήση της είναι αυστηρά υποχρεωτική στις εγκαταστάσεις της δημόσιας ραδιοτηλεόρασης, τόσο για τους υπαλλήλους της όσο και για τους επισκέπτες.\nΣτη θέση του σημερινού φλΕΡΤ και ενόψει της αποψινής (22:00) πρώτης προβολής του τρίτου επεισοδίου της σειράς «Τα καλύτερά μας χρόνια», θα επαναπροβληθούν από τις 16:00 έως τις 18:00 τα δύο πρώτα επεισόδια, ενώ στην ώρα της αυριανής εκπομπής φλΕΡΤ η ελληνική ταινία «Πατέρα κάτσε φρόνιμα», σε σκηνοθεσία Κώστα Καραγιάννη, με τον Λάμπρο Κωνσταντάρα και τον Αλέκο Τζανετάκο.Aναστάτωση επικρατεί σε μεγάλο όμιλο ΜΜΕ καθώς δημοσιογράφος βρέθηκε θετικός στον Covid-19...


Πάνος Θεοδωρίδης: Έστι Δίκης Οφθαλμός\nΠάνος Θεοδωρίδης | 11.08.2016 | 03:29\n[ Αναδημοσίευσις απο την Εφημερίδα "Νεοτάτη Τάξις"]\nΤην αποκατάσταση του «σκοπευτηρίου στο νταμάρι» αποφάσισε στην συνεδρίασή του, της 4ης Νοεμβρίου 2075, το δημοτικό Συμβούλιο Δράμας,μετά από εισήγηση των τεχνικών υπηρεσιών του που ευχαρίστως αποδέχτηκε η ολομέλεια των τοπικών αρχόντων.\nΈτσι, αποκαθίσταται «μια αδικία σε βάρος της ελεύθερης ανάπτυξης της δημουργικότητας» όπως υπογραμμίζει το σχετικό δελτίο τύπου της Δημαρχίας.\n«Η δύσκολη απαρχή του παρόντος αιώνος» τονίζεται στο κείμενο «αιώνος που χαρακτηρίζεται από την Μεγάλη Κρίση, η οποία ξεκίνησε το 2010 και πουθενά δεν διακρίνεται η λήξη της» έφερε μια αναστάτωση στις τοπικές κυρίως κοινωνίες, που κράτησε δυό γενιές ,έως το Μανιφέστο του κινήματος «τίποτε κάτω απο το Χαλί» (2045) το οποίο συγκλόνισε την ελληνική κοινωνία και υποστηρίχτηκε απο αναρίθμητες ομάδες και συλλογικότητες ακτιβιστών, επιστημόνων και πνευματικών ανθρώπων.\nΤο Μανιφέστο (για να θυμηθούμε τα παλιά) προέκυψε ως αντίδραση εκ των κάτω. Η αφραγκία και η συστημική απενταρία επί δεκαετίες ήταν ο μπαμπούλας του Έλληνα πολίτη. Η τάση των αρχών, των συνδικαλιστικών φορέων και των φιλανθρωπικών οργανώσεων, της δικαστικής και εκτελεστικής εξουσίας, ήταν να αγωνίζονται «για την αποκατάσταση του παραδείσου του εικοστού αιώνα» με ανυπολόγιστες δαπάνες από τα γλίσχρα περισσεύματα του προϋπολογισμού, που αγνοούσαν επιδεικτικά την τάση των εξελιγμένων κοινωνιών να ζήσουν με την Ανέχεια και να στήσουν νέο Αξιακό κώδικα και προσπαθούσαν να ικανοποίησουν πεπαλαιωμένα οργανογράμματα Υπηρεσιών, να συνεχίσουν το πρόγραμμα Δημοσίων Επενδύσεων και να δημιουργήσουν νέες δομές που θύμιζαν τα μπερεκέτια του περασμένου αιώνος, αγνοώντας τη λόρδα, την χαρά της πτωχής πλην τιμίας ζωής και των αγαθών της νομαδικής δίαιτας.\nΌλα ξεκίνησαν απο την γραφίδα της Τσαμπίκας Κομποθέκλα, αρχιτέκτονος και εισηγήτριας της θεωρίας του «αρχετυπικού περιβάλλοντος»(2042). Η πολίτις Κομποθέκλα επεσήμανε στο επιδραστικο άρθρο της «λατρείες του παροδικού», ότι το αποκαλούμενο «αχούρι» στο νταμάρι της Δράμας, κατασκευασμένο εκ των ενόντων από τον πατέρα μιας μετέπειτα ολυμπιονίκου του Ρίο Ντε Τζανέιρο για τις προπονήσεις της (και το οποίο κατεδαφίστηκε ανήμερα του θριάμβου της)\n«διέθετε εντούτοις μιαν αξιοσημείωτη ρυθμολογική πληρότητα, έναν εμβάτη εμφανή που ανάπαυε το βλέμμα, εξαιρετική μεταφορά των βαρών της ελαφράς στέγης, με μία ζηλευτή αναστρεψιμότητα των επιμέρους στοιχείων της. Ο ρυθμός αυτός που ανέτως θα μπορούσε να ονομαστεί «ετεροπροσθετικός» ή «νταμαροδραμινός», υπέταξε την πτωχεία των υλικών σε παντοδύναμους ιδεαλιστικούς νόμους της Σεμνής Απολαύσεως. Τα δομικά στοιχεία παρέμεναν δομικά, ακόμη κι αν τα μάτιζε ο κτίστης της με λατάκια. Ο ελεύθερος κάναβος της επίπεδης υποστηρικτικής στέγης, απο σανίδια οικοδομών και λαμαρίνες εκ παντοίων υλικών, δεν έχανε την δύναμή του, εάν ο άνεμος εξαφάνιζε μερικά στοιχεία της. Η Ιδέα υπερέβη την τεχνική ένδεια»\nΤο κείμενο αυτό, κυριολεκτικά "η καλύβα του μπαρμπαΘωμά" των αναξιοπαθούντων, οδήγησε στο Μανιφέστο του κινήματος «τίποτε κάτω από το Χαλί». Οι κινηματίες ανακάλυψαν ότι τα μπάζα της εγκληματικής εκείνης διάλυσης του «οραματικού overlay» (χαρακτηρισμός της αρμόδιας επιτροπής της Unesco) τα συνέλεξαν θαυμαστές του έργου και τα μεταπωλούσαν σε μεγάλες γκαλερί. Μερικοί νεόπτωχοι που, θρασυνθέντες, τα έπαιρναν και τα έκαιγαν για να βγάλουν τον χειμώνα, θεωρήθηκαν, μάλλον λανθασμένα ,πυρολάτρες και ζωροαστρικοί και λιντσαρίστηκαν (κατά την έρευνα του ανθρωπολόγου Burton Kevaraton, έφταιγε η συσχέτιση του όρου «Αχούρι» με τον Συναξαριστή των Αγγέλων Αχούρα Μάσδα). Ευτυχώς η επιμέλεια των αναστηλωτών από τέσσερις χώρες, αποκατέστησαν την αρχική μορφή του μνημείου, η μελέτη υποβλήθηκε στο ΚΑΣ , έγινε ασμένως δεκτή και βρέθηκαν οι πόροι αποκατάστασής του, ενώ ο Δήμος Δράμας επελέγη για την αναστήλωσή του (λόγω «τρυφερής εντοπιότητας» κατά την έκφραση της σχετικής κυβερνητικής απόφασης).\nΗ εφημερίδα μας αισθάνεται ιδιαίτερη ικανοποίηση και υπερηφάνεια ,διότι εκ των πρώτων αγωνίστηκε για την «Ανέχεια χωρις σύνορα» και υποστήριξε τον Θαυμαστό μας Πολυκυβερνήτη, βαρώνον Μακάριον Σελαβήν, ο οποίος, αληθής πατήρ του Έθνους ημών, οδηγεί την χώρα στον Ένδοξο τέταρτο ελληνικό πολιτισμό, ενώ οι εχθροί της Νέας Ιδέας βρίσκονται στα θυμαράκια ή στα νταμάρια ως λιθωρύχοι, όχι πάντως της εμβληματικής Δράμας.\nΧάιλ Σελαβή μας!\nΤα μετά τον Λυσίμαχο


Η Ε.Ρ.Τ. στην Ελλάδα (αναφορές - προβλήματα) - page 2 - Οι Τηλεοπτικοί Σταθμοί στην Ελλάδα - SATLEO FORUM\nΟκτώβριος 21, 2020, 02:43:26 πμ\nΑποστολέας Θέμα: Η Ε.Ρ.Τ. στην Ελλάδα (αναφορές - προβλήματα) (Αναγνώστηκε 163791 φορές)\n« Απάντηση #30: Οκτώβριος 12, 2007, 03:34:31 μμ »\nΕδώ και 3-4 ημέρες παρουσιάστηκαν παρεμβολές - οριζόντιες γραμμές, άλλοτε παχύτερες, με αποτέλεσμα να "τρεμοπαίζει" λίγο η εικόνα όταν είναι εντονότερες. Έχει παρατηρήσει κανείς κάτι παρόμοιο? Δεν αλλάξαμε κάτι στην κεντρική εγκατάσταση του κτηρίου (πολυκατοικία με 14 διαμερίσματα, 1 κεραία ανά 7). Όλα τα υπόλοιπα κανάλια δεν παρουσιάζουν κάποιο πρόβλημα (εξαίρεση τα ήδη προβληματικά Euronews, CNN).\nΠεριοχή Καλλιθέας χαμηλά προς τον πρώην Ιππόδρομο.\n« Απάντηση #31: Οκτώβριος 13, 2007, 06:50:09 μμ »\nΔεν παρατηρούνται πλέον παρεμβολές. Ποιός ξέρει τί έγινε...\n« Απάντηση #32: Οκτώβριος 28, 2007, 03:07:58 πμ »\nΑγαπητοί διαχειριστές, πρώτα απ'όλα συγχωρέστε με που ανοίγω νέο τόπικ. Εάν κρίνεται σκόπιμο το θέμα μου να μεταφερθεί στην ενότητα ''Τηλεοπτικό τοπίο στη Βοιωτία'' αλλά αυτό που συμβαίνει στο κ.ε. Χλωμού με τα κρατικά κανάλια έχει ξεπεράσει τα όρια. Εντάξει τις συχνές σκιές και τη θωλή εικόνα στην αναμετάδοση της ΕΤ1(uhf 29) και της ΝΕΤ (uhf 25) τις ανεχόμαστε αλλά η εικόνα της ΕΤ3 (uhf 38 ) είναι επιεικώς α π α ρ ά δ ε κ τ η. Δεν νοείται εν έτη 2007 όταν μας τάζουν ψηφιακή τέτοια εικόνα κρατικού καναλιού. Και να πώ ότι η παρεμβολή γίνεται απο ιδιωτικό κανάλι πάει και έρχεται. Αλλά όταν κρατικό κανάλι παρεμβάλει κρατικό αυτό είναι υπερβολικό. Δεν μας ενδιαφέρει εάν η παρεμβολή γίνεται στη συχνότητα ζευξης (που είναι το πιο πιθανό) ή εκπομπής. Εμείς απαιτούμε να έχουμε καθαρή εικόνα των κρατικών καναλιών όπως η τέλεια εικόνα των ιδιωτικών απο το ίδιο κ.ε.. Τα ιδιωτικά αναμεταδίδονται μέσω της ακατάνόμαστης ας κανουν έτσι και τα κρατικά. Μπορεί να βγεί κάποιος και να μου πει ότι το φαινόμενο είναι παροδικό και θα επιδιορθωθεί. Το έχω αναφέρει στη ΕΡΤ (βλ.τόπικ ''Τηλεοπτικό τοπίο στη Βοιωτία'') εδώ και μήνες αλλά τίποτα. Οσοι παρακολοθούν απο το κ.ε. Χλωμού είναι άνθρωποι β κατηγορίας?\nΘαυμάστε την ΕΤ3 πως καταντάει βραδινές ώρες. Στη συχνότητα 38 έχουμε 2 σε 1. ΕΤ3 και ΝΕΤ μαζί. Στην καλύτερη περίπτωση βλέπουμε ΕΤ3 κοτλέ. Τα screenshots είναι αποψινά 27/10 μεταξύ 22:30-23:00.\nΕλπίζω κάποια μέρα να ενδιαφερθεί κάποιος απο τη κρατική τηλεόραση και να έχουμε πιο ανθρώπινη εικόνα της ΕΡΤ μόλις μία ώρα απόσταση απο την πρωτευουσα...\n« Απάντηση #33: Οκτώβριος 28, 2007, 03:22:55 πμ »\nΚαι επειδή κάποιοι μπορεί να αμφιβάλλουν για το κεραιοσύστημα μου δείτε και την εικόνα που έχω απο τα ιδιωτικά κανάλια και την καλύτερη περίπτωση λήψης της ΕΤ3.Τα συμπεράσματα δικά σας.(screenshot με την pinaccle δεν κατάφερα να κάνω στην ΕΤ3 διότι απο το χάλι της εικόνας μου κάνει cut και δείχνει μαυρο)\n« Απάντηση #34: Οκτώβριος 28, 2007, 06:41:19 πμ »\nΕυτύχη έχεις απόλυτο δίκιο. Επί 10 μέρες η εικόνα έχει γίνει πολύ χάλια. Και παλιότερα ήταν αλλά για ένα διάστημα είχε διορθωθεί. Τώρα πάλι μια από τα ίδια. Και μιας και αναφέρεσαι στις παρεμβολές... και η ΝΕΤ έχει πολλές φόρες τα χάλια της, και το ΣΤΑΡ(Αθήνας) έχει τα δικά του χάλια με την παρεμβολή από το Ε, αλλά και το ΑΛΤΕΡ από το ΜΕΓΚΑ. Ήθελα να 'ξερα όταν ανέβαιναν στο Χλωμό όλοι αυτοί οι τεχνικαράδες για να κάνουν τις εγκαταστάσεις αναμετάδοσης, ένα απλό σκανάρισμα δεν μπορούσαν να κάνουν για να δουν πόσο καθαρές είναι οι συχνότητες......\n« Απάντηση #35: Οκτώβριος 28, 2007, 10:51:17 πμ »\nΦίλοι μου, χωρίς νά είμαι τεχνικός του είδους, νομίζω ότι το πρόβλημα δέν έχει σχέση μέ την εκπομπή των κρατικών καναλιών από τον Χλωμό, αλλά από παρεμβολές στις συχνότητες αυτές, από άλλους αναμεταδότες σέ άλλη θέση εκτός Χλωμού!\n« Απάντηση #36: Οκτώβριος 28, 2007, 06:58:51 μμ »\nΣωστός! Παρεμβολές είναι αυτές από άλλους αναμεταδώτες από άλλα κέντρα εκπομπής.Γιατί έχουν παντού την ίδια συνήθεια ο ένας να ταπώνει τον άλλο?Οπως κάνανε παλιά οι ραδιοπειρατές.\n« Απάντηση #37: Οκτώβριος 29, 2007, 01:18:00 μμ »\nΑυτά που δείχνεις στις φωτογραφίες είναι παρεμβολλές από άλλους πομπούς. Οπότε το πρόβλημα δεν οφείλεται στους πομπούς της ΕΡΤ αλλά στους πομπούς των τρίτων που εκπέμπουν στις συχνότητες της ΕΡΤ για περιοχή σου.\n« Απάντηση #38: Οκτώβριος 29, 2007, 01:41:52 μμ »\nΜάλλον ''θαυμάστε παρεμβολλές στην ΕΡΤ'' έπρεπε να λες.\n« Απάντηση #39: Οκτώβριος 29, 2007, 02:05:36 μμ »\nΜάλλον θαυμάστε ασυδοσία, στο ξέφραγο αμπέλι, πού λέγεται Ελλάς!!!\n« Απάντηση #40: Οκτώβριος 29, 2007, 02:13:56 μμ »\nΈτσι Γιώργο, να λέγονται αυτά, συμφωνώ απόλυτα μαζί σου γιατί αν υπήρχε έλεγχος στα ραδιοτηλεοπτικά η Ελλάδα δεν θα ήταν Μποτζουάνα σε αυτά.\n« Απάντηση #41: Οκτώβριος 29, 2007, 02:47:58 μμ »\nΠως έχεις διαπιστώσει ότι κάτω από την ΕΤ3 είναι η ΝΕΤ?\n« Απάντηση #42: Οκτώβριος 29, 2007, 02:48:02 μμ »\nΜπορεί να μην είναι καν από Ελλάδα οι παρεμβολές όμως. Παρόμοιες έχω δει πάρα πολλές φορές εδώ στη περιοχή, να παρεμβάλλεται το Mega (στο κανάλι 48 από Μαλάξα) από Τουρκικά κανάλια (όχι τόσο συχνά βέβαια).\nΥΓ. Αν και στη περίπτωση αυτή αναφέρει ο φίλος ότι βλέπει ET3 και ΝΕΤ μαζί, οπότε προφανώς τη παρεμβολή τη προκαλεί άλλος αναμεταδότης της ΝΕΤ...\n« Απάντηση #43: Οκτώβριος 29, 2007, 03:33:10 μμ »\nΣτην πρώτη φωτογραφία που υπάρχει της ΕΤ3 ακριβώς κάτω από το λογότυπο της φαίνεται κάτι σαν ΝΕΤ από τις γραμμές σαν ανάγλυφο. Θέλει αρκετή παρατήρηση και απόσταση από το monitor. Αλλά μπορεί να μην είναι ΝΕΤ γιατί το T φαίνεται πιο απομακρυσμένο από το προηγούμενο γράμμα.\n« Απάντηση #44: Οκτώβριος 29, 2007, 03:55:05 μμ »\nΜήπως γράφει b1\n« Απάντηση #45: Οκτώβριος 29, 2007, 04:09:10 μμ »\nΤώρα που το ξανακοιτάω σαν Σ το τελευταίο και σαν Ε ή Σ το πρώτο γράμμα φαίνεται. Με γραφή αρχαιοελληνική, μάλλον. Νεφελίμ! :shock: Λιακόπουλε βοήθεια!\nΛοιπόν κάποιος πρέπει να πει απο αυτή την περιοχή όλα τα ιδιωτικά κανάλια που εκπέμπουν μήπως ταιριάξουμε το λογότυπο.\n« Απάντηση #46: Οκτώβριος 29, 2007, 04:10:49 μμ »\nΔεν είναι Σ, αλλά 1 ελαφρώς παραμορφωμένο... και μοιάζει με Σ.\n« Απάντηση #47: Οκτώβριος 29, 2007, 04:17:36 μμ »\nΚαλύτερα όποιος γνωρίζει να αναφέρει όλα τα ιδιωτικά κανάλια από την ευρύτερη περιοχή του Χλωμού και των γειτονικών περιοχών. Κάτι θα πετύχουμε.\n« Απάντηση #48: Οκτώβριος 29, 2007, 04:38:41 μμ »\nΚαλύτερα κούνα την συχνότητα πιο >> μπάς και διακρίνουμε κάτι\nΚαι κάτι άλλο κάνε λίγο ρύθμιση στο μενού με τα κοντράστ αυτό με τη σαφήνεια κτλ. που σου "κανει" χιονάκια 'Αυξησε το και λίγο\nκάτι θα πετύχεις\n« Απάντηση #49: Οκτώβριος 29, 2007, 04:43:27 μμ »\nMηπως παρεμβαλει το ΕΝΑ της Λαμιας?\nΦθιώτιδα : CH - 43 , 32 , 51 , 59 , 58, 38 , 23 , 44 , 53 , 24\n« Απάντηση #50: Οκτώβριος 29, 2007, 04:52:16 μμ »\nΜπορεί να παρεμβάλλει αυτό εκεί\nΠου ξέρεις. Τα Λαμιώτικα για την περιοχή τους έχουν ΠΛΗΡΗ γκάμα συχνότητων !\n« Απάντηση #51: Οκτώβριος 29, 2007, 04:55:36 μμ »\nΔεν ταιριάζει το λογότυπο όμως.\n« Απάντηση #52: Οκτώβριος 29, 2007, 05:01:09 μμ »\nρε μήπως είναι το Τούρκικο e2 η e1 όπως και να το λένε γιατί είχαν αναφέρει παλιότερα ότι το πιάνανε στο Ν. Μαγνησίας έξω απ τον Βόλο κοιτώντας Πήλιο;\n« Απάντηση #53: Οκτώβριος 29, 2007, 05:02:34 μμ »\nΜπα...ΧΛΩΜΟ το κοβω! (εξ ου και το ονομα του!!!)\n« Απάντηση #54: Οκτώβριος 30, 2007, 12:33:44 πμ »\nβρε λυπηθείτε μας\nμε τίποτα δεν ρίχει τέτοια τάπα με τέτοια διάδοση (της εποχής) η τουρκία στην Μαγνησία.\n« Απάντηση #55: Οκτώβριος 30, 2007, 03:39:37 πμ »\nΗ παρεμβολή είναι απο τη Νετ.Απλά είναι δύσκολο να διακριθεί απο τις φωτογραφίες αν και αυτή που σας παραθέτω ελπίζω να πείσει και τους δύσπιστους.Δώστε όμως την προσοχή σας στα παρακάτω:\nΌταν δεν εκπεμπει ο πομπός της ΕΤ3 στη συχνότητα 38 απο Χλωμό(συχνές είναι οι διακοπές ρευματος)η συχνότητα είναι καθαρή,για να ακροβολογώ σχεδόν καθαρή μια και οριακά έρχεται ένα κανάλι που δεν διακρίνεται καν το λογοτυπο του αλλά κάνοντας γρήγορο ζαπινγκ στα υπόλοιπα ιδιωτικά απο τις αναλλαγες εικόνων μου φαίναται να ναι ο Αlpha.\nΌταν δεν εκπέμπει ο πομπός της ΕΤ3 στη συχνότητα 44 απο Πήλιο(πράγμα που συναίβει πριν δυο βδομάδες για μερικές ώρες το μεσημέρι που ετοιμαζόταν να εκπέμψει το δευτερο μηχανημα της ΕΡΤ Ψηφιακής στο 42),ο έταιρος πομπός της ΕΤ3 απο Χλωμό μας έδειχνε τη ΝΕΤ ασπρόμαυρα χωρίς ήχο για λίγο και στη συνέχεια σταμάτησε να εκπέμπει.Όταν επανήλθε το Πήλιο,ξεκίνησε και ο πομπός της ΕΤ3 απο Χλωμό πάλι με τη Νετ και μετά απο λίγο μας έδειξε την ΕΤ3 Κοτλέ.Με λίγα λόγια καθε φορά που κάνει start μετά απο διακοπή το μηχάνημα της ΕΤ3 απο Χλωμό πρώτα μας δείνει για λίγα δευτερα τη ΝΕΤ ασπρόμαυρα χωρίς ήχο και μετά έρχεται η ΕΤ3 με τα χαλια που βλέπετε.\nΑπο τα παραπάνω συμπεραίνω ότι πρόκειται για παρεμβολή της ΝΕΤ στο σύστημα ζευξης της ΕΤ3 κι αν κάνω λάθος ας με διορθώσουν οι τεχνικοί του φορουμ μας.\nΤέλος μια και πιάσαμε τα κρατικά του Χλωμού τελευταία έχω παρατηρήσει μία κυμάτωση στην εικόνα της ΝΕΤ στο κανάλι 25 η οποία γίνεται πιο έντονη όταν στρίβω την κεραία ανατολικότερα(η κοτλέ της ΕΤ3 όπου και να στρίψω την κεραία είναι σταθερη) δηλαδή προς Λάρυμνα-Λιχάδα-Πήλιο.Πιθανολογώ να πρόκειται για τον Αlpha απο Πήλιο.Όταν το επιβαβαιώσω θα σας ενημερώσω.\n« Απάντηση #56: Οκτώβριος 30, 2007, 12:34:32 μμ »\nΜία συχνότητα στην οποία εκπέμπει η ΝΕΤ στο 44 είναι ο Υμηττός.\nΤην οποία, στην κεντρική Ευβοια έχω σχετικά ικανοποιητικη λήψη.\nΟπότε δεν είναι δύσκολο να κάνει παρεμβολές και στην ΕΤ-3 απο Πήλιο.\n« Απάντηση #57: Οκτώβριος 30, 2007, 12:59:56 μμ »\nΕίναι η Πάρνηθα στη μέση. Είναι δύσκολο. Η Εύβοια είναι ανατολικά βόρειοανατολικά. Το Πήλιο είναι βόρεια.\n« Απάντηση #58: Οκτώβριος 30, 2007, 01:15:42 μμ »\nΜα και προς Ευβοια υπάρχει και η Πάρνηθα και η Πεντέλη και όμως το σήμα περνάει.\nΣυγκεκριμένα η ΝΕΤ στο 44 είναι από τα πιο ισχυρά σήματα από Υμηττό.\n« Απάντηση #59: Νοέμβριος 04, 2007, 11:46:45 μμ »\nMπορεί,δεν αποκλείεται όμως να είναι και καμιά αρμονική της ΝΕΤ απο το 25 του Χλωμού και να μπαίνει στη ζευξη της ΕΤ3....


Κανίβαλος "έφαγε" 6 ανθρώπους γιατί την...... - Flashnews.gr\nΚανίβαλος "έφαγε" 6 ανθρώπους γιατί την... αγαπούσε\nΑπό την κλοπή στον κανιβαλισμό\nΣε αποσπάσματα από το ημερολόγιό του που διέρρευσαν στα ρωσικά μέσα ενημέρωσης, ο Μπίτσκοφ έγραφε ότι η φίλη του τον έδιωξε. "Είπε ότι είμαι φοβητσιάρης, όχι λύκος... Θα της δείξω εγώ... Ίσως να σταματήσει να παραπονιέται και να καταλάβει ότι είμαι ένας μοναχικός λύκος".\nΗ εφημερίδα Ιζβέστια ανέφερε, επικαλούμενη πηγές των υπηρεσιών ασφαλείας, ότι ο Μπίτσκοφ είχε φάει τα όργανα των θυμάτων του, όπως καρδιές και συκώτια. "Σε ορισμένα υπάρχουν ενδείξεις κανιβαλισμού", τονίζεται στο άρθρο.\nΤο 2007 ένας κατά συρροή δολοφόνος καταδικάστηκε σε ισόβια στη Ρωσία επειδή σκότωσε 48 ανθρώπους. Ο Αλεξάντερ Πιτσούσκιν υποστήριζε ότι δεν είχε μετανιώσει και ότι το να σκοτώνει κανείς είναι σαν να ερωτεύεται. Τα ρωσικά μέσα τον αποκαλούσαν "ο δολοφόνος της σκακιέρας" επειδή έλεγε ότι σχεδίαζε να σκοτώσει συνολικά 64 ανθρώπους, έναν για κάθε τετραγωνάκι της σκακιέρας.\nΤετάρτη, 28 Μαρτίου 2012, 18:32


Γουίμπλεντον: Η Σάκκαρη διέλυσε την Αράντσα Ρους | Euronews\nΓουίμπλεντον: Η Σάκκαρη διέλυσε την Αράντσα Ρους\nΑπό euronews with Ναυτεμπορική • ανανεώθηκε πριν: 29/06/2021\nMaria Sakkari of Greece celebrates winning a point against Netherland's Arantxa Rus - Πνευματικά Δικαιώματα Alberto Pezzali/Copyright 2021 The Associated Press. All rights reserved\nΣε αντίθεση με τον Στέφανο Τσιτσιπά, ο οποίος έπεσε «θύμα» έκπληξης με το... καλημέρα κι αποκλείστηκε από τον πρώτο κιόλας γύρο του Γουίμπλεντον, η Μαρία Σάκκαρη μπήκε σαφώς πιο... υποψιασμένη και με επίδειξη δύναμης απέναντι στην Αράντσα Ρους πήρε με εμφατικό τρόπο το «εισιτήριο» για τον 2ο γύρο του βρετανικού grand slam με 2-0 (6-1, 6-1).\nΜε καθυστέρηση μίας ημέρας, λόγω της βροχής που έπεφτε την Δευτέρα (28/06) και ανάγκασε τους διοργανωτές να μεταφέρουν κατά ένα 24ωρο τον αγώνα της Ελληνίδας πρωταθλήτριας με την 31χρονη Ολλανδή (νο 84 του κόσμου).\nΗ 25χρονη μπήκε... με φόρα από την εκπληκτική της παρουσία στο Roland Garros και δεν άφησε κανένα περιθώριο αντίδρασης στην αντίπαλο της, την οποία διέλυσε κυριολεκτικά.\nΗ σημερινή ήταν η τρίτη αναμέτρηση ανάμεσα στις δύο αθλήτριες, με την Σάκκαρη να κάνει πολύ εύκολα το 3Χ3, μιας και είχε επικρατήσει και στις δύο προηγούμενες.\nΤην πρώτη φορά το 2018 στην Τουρκία, όταν είχε νικήσει με 6-3, 7-6(6), ενώ η δεύτερη ήταν πριν από μερικούς μήνες και συγκεκριμένα στο πλαίσιο του Miami Masters, με την Σάκκαρη να μην αντιμετωπίζει κανένα πρόβλημα (6-2, 6-3).\nΕπίσης η σημερινή ήταν η πρώτη μεταξύ τους μάχη στο χορτάρι, καθώς οι προηγούμενες είχαν γίνει στο χώμα και σε σκληρή επιφάνεια αντίστοιχα.\nWimbledon: Στην κορυφή η Άσλι Μπάρτι\nΑποκλεισμός με το καλημέρα για τον Τσιτσιπά στο Γουίμπλεντον\nRoland Garros: Συγκινημένη Σάκκαρη στους "4" - Ιστορική πρόκριση\nΕλλάδαΤουρισμόςΕυρωπαϊκή ΈνωσηΔικαιοσύνηΜπόρις ΤζόνσονΕυλογιά των πιθήκωνΒρετανική πολιτικήΗνωμένο ΒασίλειοΠολιτισμόςΒόρεια ΜακεδονίαΕλληνική οικονομίαΡωσία


Πόρτο-Λίβερπουλ • Προγνωστικά-Ανάλυση Αγώνα • Bet-planet.gr\nΣυντριπτικά υπέρ της Λίβερπουλ (4-2-0 με τέρματα 16-3).\nSiciliano 27/09/2021 | 23:42\nΠολύ δύσκολο το πέρασμα της από την έδρα της Ζιλ Βιθέντε, χρειάστηκε να φτάσει στο 89ο λεπτό για να φτάσει στο γκολ της νίκης (1-2) με τον Σέρτζιο Ολιβέιρα κι ενώ στο 9' ο Ταρέμι της είχε δώσει το προβάδισμα ως το 24' και την ισοφάριση των γηπεδούχων. Οι μπλε παρέμειναν με αυτόν τον τρόπο στο -4 από την πρωτοπόρο Μπενφίκα και την ερχόμενη Κυριακή έχουν μία ακόμα βατή θεωρητικά αποστολή φιλοξενώντας την Πάσος Φερέιρα. Από την άλλη πλευρά, η πρεμιέρα στο Τσάμπιονς Λιγκ θεωρήθηκε θετική αν μη τι άλλο καθώς στο ιβηρικό ντέρμπυ η Πόρτο άντεξε στην πίεση της Ατλέτικο Μαδρίτης αποκομίζοντας το βαθμό της ισοπαλίας (0-0).\nΤιμωρημένος ο Μπεμπά (Α), αμφίβολος ο Πέπε (Α).\nΠόρτο (4-3-3) : Kόστα - Γουεντέλ, Μαρκάνο, Καρντόσο, Κορόνα - Ουρίμπε, Γκρούιτς, Ολιβέιρα - Ντίας, Μαρτίνες, Ταρέμι\nΑπό την πλευρά της η Λίβερπουλ τα βρήκε σκούρα στο Λονδίνο κόντρα στους νεοφώτιστους της Μπρέντφορντ κι εν τέλει συμβιβάστηκε με το βαθμό της ισοπαλίας παρότι προηγήθηκε δύο φορές στο σκορ, με το τελικό 3-3 να διαμορφώνεται στο 82ο λεπτό. Ο Γιούργκεν Κλοπ θα ήθελε να δει την ομάδα του να παίρνει το τρίποντο αλλά παρά ταύτα εκείνη παραμένει στην κορυφή της Premier League, έστω κι αν ένα γκρουπ ομάδων έπεται κατά πόδας. Την επόμενη Κυριακή θα διεξαχθεί το μεγάλο ντέρμπυ με τη Μάντσεστερ Σίτι, με τον Γερμανό τεχνικό να προσπαθεί να προσανατολίσει τους παίκτες του στο αποψινό παιχνίδι για αρχή αφού θέλει να δοθεί συνέχεια στη νίκη (3-2) της πρεμιέρας επί της Μίλαν.\nΈλιοτ (Μ), Τιάγκο (Μ), Κειτά (Μ) δεν είναι διαθέσιμοι.\nΛίβερπουλ (4-3-3) : Έλιοτ - Γκόμες, Ματίπ, Κονατέ, Τσιμίκας - Τζόουντς, Χέντερσον, Φαμπίνιο - Σαλάχ, Μανέ, Ζότα\nΑπαιτητική έξοδος για τη Λίβερπουλ που μακριά από την Αγγλία χάνει μέρος της δυναμικής της, ίσως η νίκη της πρεμιέρας και το ερχόμενο ντέρμπυ με την Σίτι να λειτουργήσουν αποπροσανατολιστικά. Βέβαια, η Πόρτο δεν είναι και τόσο πειστική φέτος για να μπορέσει να αποτελέσει εύκολα επιλογή για κόντρα αλλά στο Ντραγκάο παίζει δυναμικά και θεωρώ πως μπορεί να πάρει τουλάχιστον 4 κόρνερ (1.80 stoiximan).\n22:00 Πόρτο-Λίβερπουλ Home U/O Corners Home Over 3.5 Cks 1.8 10 2 -10.00


ΠΟΜΙΔΑ: Επαναφορά της καταβολής του επιδόματος στέγασης στους εκμισθωτές κατοικιών - MarketBeast.gr - Οικονομικές & Πολιτικές Ειδήσεις\nΑρχική Οικονομία ΠΟΜΙΔΑ: Επαναφορά της καταβολής του επιδόματος στέγασης στους εκμισθωτές κατοικιών\nΤην άμεση επαναφορά της καταβολής του επιδόματος στέγασης κατ΄ ευθείαν στους τραπεζικούς λογαριασμούς των εκμισθωτών κατοικιών, και όχι των ενοικιαστών τους, ζήτησε η ΠΟΜΙΔΑ με επιστολή της προς τον Υπουργό Εργασίας και Κοινωνικών Υποθέσεων κ. Κωστή Χατζιδάκη και προς τη Διοικήτρια του ΟΠΕΚΑ κα Ξένια Παπασταύρου, ώστε να αντιμετωπιστεί η παράνομη συμπεριφορά πολλών ενοικιαστών, αλλά και ως μέσο εξασφάλισης και για το ίδιο το Δημόσιο, της επίτευξης του σκοπού του επιδόματος αυτού, που είναι η εξασφάλιση της απρόσκοπτης στέγασης των ενοικιαστών και των οικογενειών τους.\nΑπό την έναρξη θέσπισης του επιδόματος στέγασης, προ δύο περίπου δεκαετιών, η καταβολή του γινόταν πάντοτε στους τραπεζικούς λογαριασμούς των ιδιοκτητών – εκμισθωτών των κατοικιών. Η διαδικασία αυτή κατοχύρωνε τόσο τα συμφέροντα των ιδιοκτητών που είναι και οι φυσικοί τελικοί αποδέκτες του επιδόματος, όσο και των ενοικιαστών, ώστε να μην κινδυνεύουν και οι ίδιοι και κυρίως οι οικογένειές τους από τυχόν μη καταβολή του μισθώματος, λόγω διάθεσης του ποσού του επιδόματος για αλλότριους σκοπούς…\nΗ προηγούμενη κυβέρνηση άλλαξε χωρίς καμιά συζήτηση την διαδικασία αυτή, ορίζοντας με πολλές αποφάσεις της, και τελικά με το άρθ.8 της εν ισχύι ΚΥΑ Δ13οικ.10747/256/6.3.2019 "Καθορισμός όρων και προϋποθέσεων για την εφαρμογή προγράμματος Επιδόματος Στέγασης", ότι το επίδομα στέγασης θα καταβάλλεται μηνιαίως "με πίστωση σε τραπεζικό λογαριασμό του δικαιούχου" ενοικιαστή.\n"Άρθρο 8 Καταβολή του επιδόματος 1. Το επίδομα καταβάλλεται μηνιαίως με πίστωση σε τραπεζικό λογαριασμό του εκμισθωτή της κατοικίας, ο οποίος τηρείται υποχρεωτικά σε πιστωτικό ίδρυμα που λειτουργεί στην Ελλάδα. Το επίδομα δεν καταβάλλεται εάν ο αιτών δεν έχει δηλώσει στην αίτηση για ένταξη στο πρόγραμμα αριθμό τραπεζικού λογαριασμού στον οποίο είναι δικαιούχος ή συνδικαιούχος, ο εκμισθωτής της κατοικίας, ή σε περίπτωση αποτυχίας της ταυτοποίησης του μέσω ΑΦΜ».\nΠροηγούμενο άρθροΙΑΤΑ: Πιο μικρός θα είναι ο κλάδος των αεροπορικών εταιρειών\nΕπόμενο άρθροΑπό την 1η Ιουνίου, οι ενισχύσεις ύψους 250 εκατ. ευρώ στις επιχειρήσεις από την Περιφέρεια Αττικής


Ανεμογκάστρι: Το «μεγάλο παζάρι» της Ευρώπης άρχισε να καταρρέει...\nΟι Πολύ Σοβαροί Άνθρωποι της Ευρώπης συνεχίζουν να εμφανίζονται ολοένα και πιο γελοίοι. Ωστόσο, το παγκόσμιο «θρίλερ του ευρώ» με τη μετάδοση της κρίσης χρέους στην καρδιά της Ευρώπης και στο ευρωπαϊκό τραπεζικό σύστημα καθιστά επιβεβλημένες νέες έκτακτες – αλλά γενναίες αυτή τη φορά – αποφάσεις για τη σταθεροποίηση της Ευρωζώνης.\nΑπό τις πρώτες ημέρες, οι Ευρωπαίοι ηγέτες προσπάθησαν να τετραγωνίσουν τον κύκλο, παρουσιάζοντας τη λαϊκή συναίνεση για την αποδοχή του ευρώ με την υπόσχεση της αλληλεγγύης με βάση ένα δίχτυ κοινωνικής ασφάλειας σε εθνικό επίπεδο και την ισχυρή εισροή κεφαλαίων από τα πλούσια προς τα φτωχότερα κράτη.\nΟι ηγέτες της Ευρωζώνης πρέπει άμεσα να πάρουν τολμηρές αποφάσεις για να αποτρέψουν την καταστροφή. Η ενδεχόμενη κατάρρευση του κοινού ευρωπαϊκού νομίσματος θα προκαλέσει παγκόσμια ύφεση μεγαλύτερη από αυτή του 2008-2009, χρεοκοπίες, λουκέτα τραπεζών, σπάσιμο της Ευρωζώνης στα δύο, ενώ θα απειλήσει ακόμα και την υπόσταση της ίδιας της Ευρωπαϊκής Ένωσης.\nΟι πιθανότητες για μια ασφαλή έξοδο από τη διογκούμενη κρίση εξαντλούνται ραγδαία. Μέσα σ’ ένα περιβάλλον περιορισμένης ρευστότητας και αντιδημοφιλών μέτρων λιτότητας έχει τροφοδοτηθεί ένας φαύλος κύκλος ελλειμμάτων και όλο και μεγαλύτερης δυσαρέσκειας και απόγνωσης. Αν δεν δοθούν λύσεις, το ευρώ μπορεί να καταρρεύσει μέσα σε εβδομάδες.\nΜόνο η ΕΚΤ μπορεί να παράσχει μία λύση που θα ανακουφίσει άμεσα το πρόβλημα. Πρέπει να γίνει ο πιστωτής έσχατης ανάγκης, να μειώσει και άλλο τα επιτόκια και να εγκαινιάσει πολιτική πιστωτικής χαλάρωσης όπως έπραξε η αμερικανική Fed. Αναγκαίο είναι ακόμη να καθιερώσει ένα είδος ευρωομολόγου όπως αυτό που πρότεινε η Κομισιόν.\nΗ κρίση επέτεινε την απαισιοδοξία. Ανώτατοι «ευρωκράτες» προβάλλουν το επιχείρημα ότι η λαϊκή εμπιστοσύνη κλονίσθηκε από την αντίληψη ότι η κατάρρευση προήλθε στην ουσία από την κρίση του αγγλοσαξονικού καπιταλισμού. Μιλούν για έξαρση του οικονομικού εθνικισμού της Γερμανίας και για υποχώρηση του λαϊκού αισθήματος νομιμοποίησης της Ευρωπαϊκής Ενωσης και των θεσμών της.\nΗ Ε.Ε. δεν μπορεί να επιβιώνει πάντα κατ’ αυτόν τον τρόπο. Οι πολίτες της Ευρωζώνης θα πρέπει να πεισθούν ότι υπάρχει, επίσης, μια «κοινωνική διάσταση»... αλλιώς «χαθήκαμε».\nΔεν υπάρχει αμφιβολία ότι ο οικονομικός εθνικισμός σε συνδυασμό με το νομοθετικό πλαίσιο της Ευρωζώνης αποτρέπει τις αρχές από το να αποκαλύψουν τις αδυναμίες των εγχωρίων τραπεζών τους. Γι’ αυτόν, ακριβώς, τον λόγο η απαραίτητη αξιολόγηση και αναδιάρθρωση των τραπεζών πρέπει να γίνει σε υπερεθνικό επίπεδο, ώστε να αποφέρει αποτελέσματα.\nΗ κρίση χρέους έχει καταστεί ο μεγαλύτερος εχθρός. Και όσο περνάει ο χρόνος αυξάνονται τράπεζες και επιχειρήσεις «ζόμπι», δηλαδή ζωντανοί - νεκροί οργανισμοί που μπορούν και λειτουργούν μόνο με κρατικά κεφάλαια στήριξης.\nΓια να αντιμετωπίσουν τη χρηματοπιστωτική κρίση οι κυβερνήσεις έπρεπε να πάρουν έκτακτα μέτρα. Χωρίς αυτήν την άνευ προηγουμένου ενέργεια, πολλές οικονομίες θα ήταν καταδικασμένες σε βαθιά ύφεση και πιθανώς στον αποπληθωρισμό. Με τα χρέη του δημοσίου και του ιδιωτικού τομέα σε τόσο υψηλό επίπεδο, ο αποπληθωρισμός θα ήταν καταστροφικός. Όμως, η διάσωση των τραπεζών διέλυσε στην κυριολεξία τις ευάλωτες οικονομίες.\nΥπό κανονικές συνθήκες, το ερώτημα πώς οι τράπεζες διαχειρίζονται το ρίσκο των εγγυήσεων που λαμβάνουν από τις κυβερνήσεις και τους άλλους χρηματοοικονομικούς ομίλους που συνεργάζονται, δεν ενδιαφέρει τους κοινούς θνητούς. Όμως δεν ζούμε σε κανονικές συνθήκες. Οι υπεύθυνοι διαχείρισης του ρίσκου στις τράπεζες βρέθηκαν αντιμέτωποι με σοκαριστικές δυσκολίες, γεγονότα που κανείς δεν περίμενε ότι θα συμβούν.\nΤελικώς, επικρατεί η αντίληψη ότι η πολιτική των Ευρωπαίων βρίσκεται σε μια επικίνδυνη πορεία. Άκρως επικίνδυνο για όλους.\nΕτικέτες ΕΚΤ, Ευρωζώνη, Ζήκου, Καθημερινή, Τράπεζες, Χρέος


Μόλις χθες: Η κόντρα του Αντώνη με τον γιο του φτάνει στα άκρα | Zappit\nHome / Σειρές / Μόλις χθες: Η κόντρα του Αντώνη με τον γιο του φτάνει στα άκρα\nΜόλις χθες: Η κόντρα του Αντώνη με τον γιο του φτάνει στα άκρα\nΠαρασκευή, 8.10.2021, 15:21\nΜόλις Χθες, σήμερα στις 18,45 στον ΣΚΑΪ.\nΜόλις χθες, Επεισόδιο 10 – Παρασκευή 8 Οκτωβρίου: Η απρόσμενη εμφάνιση του Ιάσονα στην έκθεση χαροποιεί τη Δάφνη και τη Χριστίνα, αλλά προκαλεί εκνευρισμό στον Αντώνη και την Κορίνα, που φοβούνται ότι ο Ιάσονας θα τους δημιουργήσει προβλήματα στην εκδήλωση.\nΚαι πράγματι, ενώ όλα πάνε καλά, στο τέλος ο Ιάσονας δημιουργεί αναστάτωση με τη συμπεριφορά του. Η Κορίνα, στην προσπάθειά της να ξεσπάσει, έρχεται αναπάντεχα κοντά με κάποιον άντρα. Εν τω μεταξύ, ο Μιχάλης βρίσκει εντελώς απροσδόκητα τον τρόπο που θα του επιτρέψει να κάνει την πολυπόθητη εξέταση DNA, ώστε να αποδείξει ότι είναι ο βιολογικός πατέρας της Κατερίνας. Ο Μιχάλης και η Μαρία θα έρθουν πιο κοντά με την Κατερίνα με αφορμή ένα κουτάβι.\nΗ Λουίζα προτείνει στον Σπύρο να πούνε στον Μιχάλη την αλήθεια, αλλά ο Σπύρος θέλει να τον απομακρύνει από την οικογένειά του. Η τραυματική εμπειρία της Έλενας με τον Νώντα την φέρνει ξανά σε δύσκολη θέση απέναντι στον Πάνο.


Κωνσταντίνος Ρήγος: Πρόεδρος του νέου Δ.Σ. της Κρατικής Σχολής Ορχηστρικής Τέχνης | Έθνος\nΚωνσταντίνος Ρήγος (Copyright: NDP)\nΚωνσταντίνος Ρήγος: Πρόεδρος του νέου Δ.Σ. της Κρατικής Σχολής Ορχηστρικής Τέχνης\nΘΕΑΤΡΟ 23.09.2019 16:40 Newsroom\n«Η σύνθεση του νέου Δ.Σ. αντανακλά την πρόθεση του Υπουργείου για την επίλυση των ζητημάτων που αντιμετωπίζει η Σχολή και την επίσπευση της εύρυθμης λειτουργίας της» σημειώνει το ΥΠΠΟΑ.\nΑνακοινώθηκε από το Υπουργείο Πολιτισμού και Αθλητισμού το νέο πενταμελές Διοικητικό Συμβούλιο της Κρατικής Σχολής Ορχηστικής Τέχνης (ΚΣΟΤ). Η σύνθεσή του, όπως σημειώνεται στη σχετική ανακοίνωση, αντανακλά την πρόθεση του Υπουργείου για την επίλυση των ζητημάτων που αντιμετωπίζει η Σχολή και την επίσπευση της εύρυθμης λειτουργίας της, μέσω της αξιοποίησης των ιδιαίτερων χαρακτηριστικών προστιθέμενης αξίας που διαθέτει το κάθε μέλος του. Επισημαίνεται επίσης πως το Δ.Σ. θα συνδράμει το έργο της Διευθύντριας της ΚΣΟΤ, Βίκυς Μαραγκοπούλου.\nΚωνσταντίνος Ρήγος, Πρόεδρος: Χορογράφος και σκηνοθέτης, γεννήθηκε στην Αθήνα. Σπούδασε οικονομικά στο Πανεπιστήμιο Αθηνών και χορό στην Κρατική Σχολή Ορχηστικής Τέχνης. Έχει υπογράψει πολυάριθμες παραστάσεις χορού και πολυσχιδείς δημιουργίες. Από τον Φεβρουάριο του 2018 είναι Καλλιτεχνικός Διευθυντής του Μπαλέτου της Εθνικής Λυρικής Σκηνής. Ως χορογράφος, συνεργάζεται με την Εθνική Λυρική Σκηνή από το 2007, ενώ το 2017 σκηνοθέτησε το μιούζικαλ Ερωτόκριτος του Δημήτρη Μαραμή, έπειτα από παραγγελία της Εναλλακτικής Σκηνής της ΕΛΣ. Τη σεζόν 2018 – 2019 παρουσίασε τα έργα Λίμνη των κύκνων και Γάμοι (μέρος του τρίπτυχου Από τη Ρωσία με αγάπη). Το καλοκαίρι του 2019 σκηνοθέτησε και χορογράφησε την όπερα Τραβιάτα στο Ωδείο Ηρώδου Αττικού.\nΔιετέλεσε καλλιτεχνικός υπεύθυνος του Χοροθεάτρου του Κρατικού Θεάτρου Βορείου Ελλάδος (2001-05), για το οποίο έχει χορογραφήσει 11 έργα. Το 1990 ίδρυσε το Χοροθέατρο ΟΚΤΑΝΑ, το οποίο συνέβαλε καθοριστικά στην ανάπτυξη του σύγχρονου χορού στην Ελλάδα, με συνεχή παρουσία και περισσότερες από 20 παραγωγές. Χορογραφίες του έχουν βραβευτεί από διάφορους θεσμούς, έχουν αποσπάσει εγκωμιαστικά σχόλια σε πολυάριθμα διεθνή φεστιβάλ χορού ανά τον κόσμο και εξακολουθούν να διδάσκονται στην ΚΣΟΤ.\nΠαραστάσεις του έχουν παρουσιαστεί σε περισσότερα από 40 διεθνή Φεστιβάλ σε όλο τον κόσμο, καθώς επίσης στο Μέγαρο Μουσικής Αθηνών, το Μέγαρο Μουσικής Θεσσαλονίκης, το Εθνικό Θέατρο, το Κρατικό Θέατρο Βορείου Ελλάδος, το Φεστιβάλ Κινηματογράφου Θεσσαλονίκης, την Εθνική Λυρική Σκηνή, τον Θεατρικό Οργανισμό Κύπρου, το Δημοτικό Θέατρο Πειραιά κ.α.\nΒικτώρια Ζυγούρου-Καρτάλη: Μόνιμη υπάλληλος στον Δήμο Αθηναίων (επί του παρόντος στον Οργανισμό Πολιτισμού, Αθλητισμού και Άθλησης), με σπουδές σε θέματα επικοινωνίας και ελληνικού πολιτισμού και εμπειρία σε θέματα πολιτισμού, επικοινωνίας και δημοσίων σχέσεων. Ασχολείται με τη διοργάνωση πολιτιστικών εκδηλώσεων και εικαστικών εκθέσεων στο Κέντρο Τεχνών του Δήμου Αθηναίων. Διετέλεσε μέλος της οργανωτικής επιτροπής για τον εορτασμό της νέας χιλιετίας, μέλος της οργανωτικής επιτροπής της Biennale νέων δημιουργών της Ευρώπης και της Μεσογείου και υπεύθυνη προγραμματικών συνεργασιών με διεθνείς φορείς.\nΥποστήριξε τις διεθνείς και δημόσιες σχέσεις στα Υπουργεία Αιγαίου, Εξωτερικών και Πολιτισμού, καθώς και στην Εθνική Ολυμπιακή Επιτροπή. Στο διάστημα 2010-2017 ανέπτυξε δραστηριότητα για μαθητικά θέματα ως Γενική Γραμματέας της Ομοσπονδίας των Συλλόγων Γονέων και Κηδεμόνων Αρσακείων Σχολείων και μέλος της Συντονιστικής Επιτροπής Συλλόγων Γονέων και Κηδεμόνων Ιδιωτικών Σχολείων Ελλάδος.\nΧρήστος Λάζος: Σπούδασε νομικά στο Πανεπιστήμιο Αθηνών και φιλοσοφία στο Πανεπιστήμιο της Ναντέρ, με μεταπτυχιακές σπουδές στις πολιτικές επιστήμες στη Σορβόννη, στο Παρίσι. Από το 1982 ως το 1986, εργάστηκε στο Υπουργείο Πολιτισμού, σύμβουλος στη Γενική Γραμματεία Νέας Γενιάς, έχοντας την ευθύνη για τα προγράμματα πολιτιστικών δραστηριοτήτων και ελεύθερου χρόνου των νέων. Το 1985, σε συνεργασία με τον Δήμαρχο Καλαμάτας Σταύρο Μπένο, επεξεργάστηκε την ιδέα, τη νομική μορφή, την οργάνωση, το πρόγραμμα, τον προϋπολογισμό και τη στελέχωση της «Δημοτικής Επιχείρησης Πολιτιστικής Ανάπτυξης Καλαμάτας» (ΔΕΠΑΚ), η οποία αποτέλεσε πρότυπο για τη δημιουργία πολιτιστικών φορέων σε πολλούς δήμους της χώρας. Από το 1991 ως το 1999 εργάστηκε στις Βρυξέλλες, ως στέλεχος της Επιτροπής της Ευρωπαϊκής Ένωσης, στους τομείς της νεότητας, της εκπαίδευσης και του πολιτισμού. Από τον Ιανουάριο του 1999 ως τον Ιούνιο του 2004, ήταν διευθυντής του Εθνικού Κέντρου Βιβλίου.\nΣε συνεργασία με την UNESCO και την Εταιρεία Συγγραφέων, ανέλαβε την πρωτοβουλία για την καθιέρωση της Παγκόσμιας Ημέρας Ποίησης που γιορτάζεται κάθε χρόνο στις 21 Μαρτίου. Από το 2004 ως το 2007 διετέλεσε Προϊστάμενος Γραμματείας της Ανωτάτης Σχολής Καλών Τεχνών (ΑΣΚΤ). Από το 2008 είναι ιδρυτικό μέλος και εκλεγμένο μέλος του Διοικητικού Συμβουλίου του σωματείου «Διάζωμα».\nΕλένη Τζάνου: Αρχιτέκτων, με πολυετή εμπειρία και εξειδίκευση στον σχεδιασμό, συντονισμό, επίβλεψη και διαχείριση έργου για ένα ευρύ φάσμα έργων διαφόρων μεγεθών και τύπων, όπως εκπαιδευτικά κτήρια, κέντρα τέχνης και πολιτισμού, αποκαταστάσεις ιστορικών κτηρίων και μνημείων κ.α. Διαθέτει μεγάλη εμπειρία στη συνεργασία με Διεθνή Μελετητικά Γραφεία για μερικά από τα σημαντικότερα έργα που πραγματοποιήθηκαν στην Ελλάδα. Μεταξύ των έργων που ανέλαβε ως Υπεύθυνη Αρχιτεκτονικής μελέτης, περιλαμβάνονται το Κέντρο Πολιτισμού Ίδρυμα Σταύρος Νιάρχος, η Αισθητική Ενοποίηση του ΟΑΚΑ, το Δημοτικό Πάρκο Καλλιθέας Αθλητισμού και Αναψυχής κ.α. Είναι απόφοιτος της Ανώτατης Σχολής Αρχιτεκτόνων του Εθνικού Μετσόβιου Πολυτεχνείου και διαθέτει μεταπτυχιακό τίτλο σπουδών στην Αρχιτεκτονική Συντήρηση Κτηρίων από το De Montfort University στο Ηνωμένο Βασίλειο.\nΧριστόφορος Χριστοφής: Γόνος Ελλήνων της διασποράς. Μεγάλωσε στην Αθήνα και σπούδασε στο Παρίσι, στην Σορβόννη, Ιστορία και Φιλοσοφία, καθώς και κινηματογράφο. Εργάστηκε στην Ιταλία, στο Σπολέτο, ως βοηθός του Gian Carlo Menotti. Υπήρξε, επίσης, μαθητής της σκηνογράφου Lila de Nobili στο Παρίσι. Έγινε πολύ νέος γνωστός με τις ταινίες του Περιπλάνηση και Ρόζα, οι οποίες έτυχαν διεθνούς αναγνώρισης σε διεθνή φεστιβάλ, όπως των Καννών, Ρότερνταμ, Νέας Υόρκης, κ.α. με εγκωμιαστικές κριτικές στον διεθνή και στον ελληνικό Τύπο.\nΣημαντική η συνεργασία του με σύγχρονους μουσικούς όπως, η Ελένη Καραΐνδρου, ο Περικλής Κούκος και ο Γιάννης Δροσίτης. Στην Ιταλία και Γαλλία συνεργάστηκε με συνθέτες όπως ο Antonio Cericcola και Marion Kouzan, όπου ανέβασε έργα τους σε παγκόσμιες πρεμιέρες. Έχει γράψει εννέα θεατρικά έργα (Η Χρυσόμυγα έχει παιχτεί και στο Old Vic του Λονδίνου με τον τίτλο MayFly - το 2000), νουβέλες και λιμπρέτα. Στην τηλεόραση υπέγραψε τη σκηνοθεσία των σειρών Χαμένη Άνοιξη του Στρατή Τσίρκα και Βιζυηνός - η σιωπή των αγγέλων - για την ΕΡΤ1. Διασκεύασε και σκηνοθέτησε για το θέατρο, έργα πρόζας από την γαλλική και γερμανική λογοτεχνία καθώς και την Ασπίδα του Μενάνδρου. Το 2018 ανέβασε σε δική του μετάφραση και σκηνοθεσία, το μουσικό δράμα του Igor Stravinski Ιστορία του Στρατιώτη.\nΗ Κατερίνα Βρανά ταξιδεύει στην Ελλάδα με το «Staying Alive»